|  |  |  |
| --- | --- | --- |
|  | |  |
| **לפני כבוד השופט נמרוד אשכול** | | |
| **התובע:** | **סרגיי דיבריבני** באמצעות ב"כ עו"ד רני-אהרון כהן | |
| **נגד** | | |
| **הנתבעת:** | **אלקטרה בניה בע"מ** באמצעות ב"כ עו"ד שלמה כרוב ואח' | |
|  | | |

|  |
| --- |
| **החלטה** |

1. ביום 14.2.2018 מיניתי את המומחה מר אנדרי סלאבו לשמש כמומחה מטעם בית המשפט במחלוקת בין הצדדים.

2. בהודעת עדכון מטעם הצדדים, אשר הוגשה היום, עולה כי הדבר לא הסתייע. הצדדים הגיעו להסכמה ביניהם למינויו של מר יוסף גולדקלנג, מהנדס, לשמש כמומחה. המומחה הגיש הצעתו לשכ"ט והצדדים הסכימו עליה. עוד הודיעו הצדדים כי המומחה, מר גולדקלנג , יפעל תחילה כמגשר.

3. אני נותן תוקף של החלטה להחלטה ולהסכם הדיוני בין הצדדים, כמפורט בהודעת העדכון מטעמם.

4. מורה על ביטול מינויו של מר אנדרי סלאבו כמומחה מטעם בית המשפט.

5. מורה על מינויו של המהנדס יוסף גולדקלנג כמומחה מטעם בית המשפט, בהתאם לתקנה 130 (א) לתקסד"א.

6. הצדדים יעבירו למומחה את כתבי הטענות והמחלוקת ביניהם והן את החלטות בית המשפט לעניין סמכות המומחה.

7. הצדדים והמומחה יעדכנו את בית המשפט, תוך 30 יום, האם החל התהליך של הגישור ו/או של הכנת חוות הדעת.

8. התיק יובא לפניי תוך 30 יום למעקב.

ניתנה היום, כ"ז ניסן תשע"ח, 12 אפריל 2018, בהעדר הצדדים.

