|  |  |  |
| --- | --- | --- |
| **בפני** | **כב' הרשם הבכיר צוריאל לרנר** | |
| **תובעת** | | **הראל חברה לביטוח בע"מ** |
| **נגד** | | |
| **נתבעת** | | **דן חברה לתחבורה ציבורית בע"מ** |

|  |
| --- |
| **פסק דין** |

בפני תביעה כספית, על סך של 6,433 ₪, שעניינה נזקים שנגרמו כתוצאה מתאונת דרכים. בתום הדיון שהתקיים בפני, ובנסיבות, הסכימו הצדדים להכרעה על פי סעיף 79א(א) לחוק בתי המשפט, בלא נימוקים, ובהסתמך על כתבי הטענות, העדויות וחומר הראיות שהוגש.

בקליפת אגוז: בין דלת הנהג ברכב התובעת לבין חלקה האחורי של דופן ימין של אוטובוס הנתבעת היה מגע. הנהגים חלוקים באשר למיקום המדויק של התאונה על הרחוב המדובר, וכן באשר לכיוון נסיעת האוטובוס, ולרגע פתיחת הדלת. גרסאות שניהם לא התאפיינו בבהירות מירבית. מכל מקום, גם לגרסת נהג התובעת עמד הוא במקום אסור לחניה, ושאינו מאפשר לו או לנהגים החולפים בדרך להבחין זה בזה באופן שיאפשר לכולם לכלכל צעדיהם בתבונה.

לאחר ששמעתי את העדויות, ולאחר שעיינתי במוצגים ובכתבי הטענות, לרבות רכיבי הנזק השונים, הנני קובע שיהיה זה נכון וצודק לדחות את התביעה, בלא לעשות צו להוצאות, למעט זאת, שאני מחייב את התובעת בהוצאות עד הנתבעת בסך של 350 ₪.

ניתן היום, כ"ג ניסן תשע"ח, 08 אפריל 2018, בהעדר הצדדים.

