|  |  |  |  |
| --- | --- | --- | --- |
|  | | | **מספר בקשה:6** |
| **בפני** | **כבוד השופט עידו כפכפי** | | |
| **מבקשת/תובעת** | | **חבל הארץ אחזקות בע"מ** | |
| **נגד** | | | |
| **משיב/נתבע** | | **דני בן סיני** | |
|  | | | |

|  |
| --- |
| **פסק דין** |

התובעת הגישה תביעה לתשלום דמי תיווך ולאחר קדם המשפט מיום 23.1.18 הגישה בקשה למחיקת התביעה ללא צו להוצאות.

הנתבע הגיש בקשת רשות להתגונן מפורטת, התייצב לקדם משפט אליו לא התייצב נציג התובעת, ומסכים למחיקת כתב התביעה, אולם מבקש לחייב את התובעת בהוצאותיו בסך של 10,000 ₪ אשר שולמו לב"כ.

התובעת לא הגיבה לעניין שיעור ההוצאות.

ככלל, בעל דין שמבקש למחוק תביעתו אינו זכאי להתנות הסכמתו באי תשלום הוצאות. אם מגיש בקשה למחיקה, נוטל סיכון כי יחויב בהוצאות. בהמשך לדיון שהתקיים עולה כי אכן לתביעה קשיים רבים ובדין ביקשה התובעת למחוק אותה. עם זאת, אין מקום לפטור מהוצאות.

אשר לשיעור ההוצאות, הסכום המבוקש למרות שנמצא במתחם הסבירות, מאחר ועולה רק בכ- 1,000 ₪ על שכר הטרחה המומלץ לניהול הליך בסכום התביעה של 77,220 ₪, אולם לא מביא בחשבון את השלב הדיוני. עם זאת, הנתבע ביצע את מירב מלאכתו לאחר שהגיש תצהיר ומסמכים בשלב הרשות להתגונן ולכן זכאי לשכר ראוי על טרחתו עד לשב זה.

אני מחייב את התובעת לשלם לנתבע הוצאות ושכר טרחת עו"ד בסכום כולל של 7,500 ₪.

ניתן היום, כ"ו ניסן תשע"ח, 11 אפריל 2018, בהעדר הצדדים.

