|  |  |
| --- | --- |
| **לפני כבוד השופטת איילת טופז-אחיעזר** | |
| **התובעת:** | **הפניקס חברה לביטוח בע"מ** |
| **נגד** | |
| **הנתבעים:** | **1.אחמד אבו ראס**  **2.איילון חברה לביטוח בע"מ** |

|  |
| --- |
| **פסק דין** |

**בתוקף סמכותי לפי סעיף 79א לחוק בתי המשפט (נוסח משולב) התשמ"ד – 1984, הנני קובעת כדלקמן:**

**ממכלול העדויות והראיות שהובאו בפני, לאחר שעיינתי בכתבי טענות הצדדים ובתמונות הנזק ושמעתי העדים מטעם הצדדים, התרשמתי שיש מקום לקבל התביעה ולחלק האחריות באופן שווה בין הנתבעים.**

**אשר על כן, אני מחייבת את הנתבע 1 והנתבעת 2 באופן שווה כל אחד עפ"י חלקו לשלם לתובעת: סך של 10,408.40 ₪ בצרוף אגרת משפט בסך 377 ₪. סכומים אלה ישאו ריבית והפרשי הצמדה כחוק, מיום 4.8.15 ועד ליום התשלום המלא בפועל, וכן שכ"ט עו"ד בסך כולל של 1,827 ₪, בצרוף הפרשי הצמדה וריבית כחוק מהיום ועד ליום התשלום המלא בפועל.**

**כמו כן תשא הנתבעת 2 בשכר העדים.**

**בהתאם לכך שפסק הדין ניתן על דרך הפשרה, פוטרת מתשלום מחצית שנייה של אגרה.**

**ניתן היום, כ"ד ניסן תשע"ח, 09 אפריל 2018, בהעדר הצדדים.**

