|  |  |  |
| --- | --- | --- |
| **בפני** | **כבוד השופט אלדד נבו** | |
| **תובעת** | | **פלונית** |
| **נגד** | | |
| **נתבעת** | | **שומרה חב' לביטוח בע"מ** |

|  |
| --- |
| **החלטה** |

לאחר שעיינתי במסמכים הרפואיים הנוספים ולנוכח ממצאי בדיקת ה – CT שנערכה לתובעת, אני סבור כי עלה בידיה להראות ראשית ראיה לקיומה של נכות בתחום האורטופדי.

1. אני ממנה בזאת את פרופ' תום הלל כמומחה רפואי בתחום האורטופדי בתיק זה.

המומחה יעיין במסמכים הרפואיים אשר יומצאו לו ע"י ב"כ בעלי הדין, יבדוק את התובעת ויקבע ממצאים לגבי מצבה הרפואי בעקבות התאונה מיום 27.8.16 ובמיוחד יקבע:

א. האם לוקה התובעת כיום בנכות, ואם כן, לאיזו תקופה ומהו שיעור הנכות?

מהן הנכויות הזמניות שיש לקבוע לתובעת ולאילו תקופות?

ב. האם יש לצפות לשיפור או להחמרה במצבה בעתיד?

ג. מה הן המגבלות התפקודיות של התובעת, אם בכלל, ובמיוחד בשים לב לעבודתה ולמקצועה.

ד. האם תהיה התובעת זקוקה לטיפולים רפואיים בעתיד, ואם כן, מהם סוגי הטיפולים ומהי העלות המשוערת של הטיפולים האלה לפי המחירים הנכונים היום?

ה. המומחה יתייחס, בין היתר, לקשר שבין התאונה לבין מצב התובעת נכון להיום.

2. על מינויו של המומחה, כאמור בצו זה, יחולו תקנות פיצויים לנפגעי תאונות דרכים (מומחים), התשמ"ו – 1986.

3. **ב"כ בעלי הדין ימציאו למומחה הרפואי את כל המסמכים הרפואיים המצויים תחת ידיהם והנוגעים לתובעת, בתוך 30 יום מהיום.**

העתק כל פנייה אל המומחה יועבר במישרין לצד שכנגד.

4. **בשכר טרחת המומחה תישא הנתבעת** ישירות בשלב זה.

5. המומחה מתבקש ליתן חוות דעת תוך 90 יום, ורק לאחר ששכר טרחתו ישולם כאמור.

6. **ב"כ התובעת ימציא העתק החלטתי למומחה.**

**התיק נקבע לקדם משפט ליום 3.10.18, בשעה 8:30.**

הצדדים יגישו תחשיבי נזק: התובע 20 ימים והנתבעת 10 ימים לפני מועד הדיון שנקבע.

ניתנה היום, כ"ד ניסן תשע"ח, 09 אפריל 2018, בהעדר הצדדים.

