|  |  |
| --- | --- |
| **לפני כבוד השופט ירון בשן, סגן נשיא** | |
| **התובעת:** | **פלונית** |
| **נגד** | |
| **הנתבע**ת**:** | **ש. שלמה חברה לביטוח בע"מ** |

|  |
| --- |
| **החלטה** |

הצדדים יגישו ראיותיהם בכתב כדלקמן: התובעת תוך 30 יום, הנתבעת תוך 30 יום אח"כ.

הראיות יכללו: תצהירים, חוות דעת, תעודות עובד ציבור ותיק מוצגים שיכלול כל מסמך אשר הצדדים מתכוונים להסתמך עליו במשפט לרבות בעת חקירות נגדיות. המסמכים יהיו **ממוספרים** באופן המאפשר זיהוי אינדיבידואלי של כל מסמך ומסמך. ראיה שלא תוגש בדרך זו, לא תוגש בכלל. צד המעוניין להגיש ראיה אשר אינה נמצאת בידיו, במועד זה, או מבקש לעכב הגשתה של ראיה (כגון עדות חוקר או כל מסמך המיועד להפתיע בעת חקירה נגדית) יציין זאת במפורש בעת הגשת ראיותיו, יגיש באותו מעמד בקשה ספציפית הנחוצה לעניין, ויציג לעיון בית המשפט, בישיבתו הקרובה, את המסמכים הנחוצים להכרעה בבקשה.

רצה בעל דין להתנגד להגשת ראיה שהוגשה על ידי הצד שכנגד, יגיש את התנגדותו בכתב לבית המשפט, בתוך 7 ימים ממועד קבלתה. ההתנגדות תבורר בישיבת קד"מ שכבר נקבעה. התנגדות שלא תוגש בדרך זו, לא תוגש בכלל.

ניתנה היום, כ"ו ניסן תשע"ח, 11 אפריל 2018, בהעדר הצדדים.

