|  |  |  |
| --- | --- | --- |
| **בפני** | **כב' השופט הבכיר, דוד לנדסמן** | |
| **מבקשים** | | **האיל אבו האני-בהעדר** עו"ד אלקרנאוי - בהעדר |
| **נגד** | | |
| **משיבים** | | **מדינת ישראל** |

|  |
| --- |
| **החלטה** |

זו החלטה לביטול צו פסילה מנהלית שניתן ע"י קצין משטרה נגד המבקש ביום 8.4.18 לאחר שנרשם נגדו דו"ח מהירות 155 קמ"ש במקום 90 קמ"ש המותרת באותו קטע כביש.

ג ם אם מדובר ב- 15 קמ"ש מעבר לסף ברירת המשפט, לא ניתן להתעלם כי באותה מידה מדובר ב 60 קמ"ש מעבר למהירות המותרת באותו קטע כביש.

אין בטענות ב"כ המבקש לגבי הראיות כדי להביא לביטול צו הפסילה, ודיי בראיות שבתיק החקירה שהוגש לעיוני כדי להוות תשתית ראייתית להוכחת האשמה המיוחסת למבקש .

יחד עם זאת, מדובר במבקש מחזיק ברשיון נהיגה מזה כ- 11 שנה, לחובתו 5 ה רשעות קודמות בלבד, כולן מסוג ברירות משפט, כאשר ההרשעה האחרונה בגין מהירות מסוג ברירת משפט מלפני כ-8 שנים.

במצב עניינים זה, החלטתי לקצר את תקופת הפסילה ולהעמידה על 21 יום בלבד.

בתום התקופה, תחזיר משטרת ישראל את הרשיון נהיגה למבקש.

מזכירות תעביר תוכן ההחלטה לצדדים .

ניתנה היום, כ"ז ניסן תשע"ח, 12 אפריל 2018, בהעדר הצדדים.

