**12 אפריל 2018**

**לפני:**

**כב' הרשמת תמר עציון פלץ**

|  |  |
| --- | --- |
| **המבקש/התובע:** | **ADNAM ABTAY MIKELE**  **ע"י ב"כ: עו"ד בר חוה** |
| **-** | |
| **המשיבים/הנתבעים:** | **1. קפה 16 בע"מ  2. שחר מולה ניהול ושירותים בע"מ**  **3. שחר מולא** |

**החלטה**

1. לאור נימוקי הבקשה ונספחיה, ומאחר שהתובע צפוי לעזוב את הארץ ביום 30.4.2018, **הצדדים מוזמנים לשמיעת עדותו המוקדמת של התובע ביום 29.4.2018 בשעה 13:30.** התובע יזמן מתורגמן בלתי תלוי למועד הדיון.
2. ב"כ התובע ימציא במסירה אישית העתק מכתב התביעה, הבקשה לשמיעת עדות מוקדמת, תצהיר עדות ראשית מטעם התובע והחלטה זו לידי הנתבעים **עד היום** (12.4.2018) בשעה 17:00, ויגיש לתיק בית הדין עותק מאישור המסירה עד ליום 15.4.2018.
3. לא יאוחר מ- 30 ימים לאחר המועד שנקבע לשמיעת העדות המוקדמת, ימציא התובע אישור רשמי המלמד כי יצא את ישראל, ואימתי. לא יוגש אישור במועד כאמור ישקול בית הדין למחוק את התביעה ו/או לחייב את התובע בהוצאות משמעותיות לרבות הוצאות לטובת אוצר המדינה. תשומת לב התובע כי באחריותו להעביר לבא כוחו העתק מכרטיס הטיסה לאחר המעבר בביקורת גבולות שאם לא כן, לא תישמע טענה שנדרש מתן צו לרשויות ההגירה לצורך הגשת אישור כאמור.

**ניתנה היום, כ"ז ניסן תשע"ח (12 אפריל 2018), בהעדר הצדדים ותישלח אליהם.**

