|  |  |  |
| --- | --- | --- |
|  | |  |
| **לפני כבוד השופטת סיגל דומניץ סומך** | | |
| **התובעים:** | **פרידה הרן** | |
| **נגד** | | |
| **הנתבעים:** | **הראל חברה לביטוח בע"מ** | |
|  | | |

|  |
| --- |
| **החלטה** |

בהמשך להחלטתי מהיום ולאור הפער בין חוות הדעת אשר הוגשו על ידי הצדדים, אני ממנה את **פרופ' משה ענבר מבי"ח איכילוב 03-6973407** כמומחה מטעם בית-המשפט להערכת הקשר הסיבתי, אם קיים, בין סוג הסרטן ממנו סבלה התובע בשנת 2001 לבין סוג הסרטן ממנו היא סובלת משנת 2015.

ב"כ בעלי הדין ימציאו למומחה הרפואי את כל המסמכים הרפואיים בתוך 30 ימים מהיום. הצדדים רשאים להמציא למומחה את חוות הדעת הרפואיות מטעמם. העתק כל פנייה למומחה יועבר במישרין לצד שכנגד.

לשיקול דעת המומחה אם יש צורך בבדיקת התובעת.

**ב"כ התובע יוודא בהקדם שאין מניעה לקבלת חוות דעת מן המומחה**.

אני מעמידה את שכר המומחה על 5,000 ₪ בצירוף מע"מ. בשכר המומחה יישאו הצדדים בחלקים שווים.

על-מנת לא לעכב את ביצוע התשלום מתבקש המומחה לשלוח כבר עתה את חשבונו לידי ב"כ הצדדים בצירוף פרטי חשבון הבנק והמסמכים הנדרשים לביצוע התשלום.

הצדדים ימציאו העתק החלטה זו למומחה.

**המזכירות תשלח העתק ההחלטה לצדדים.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

