|  |  |  |
| --- | --- | --- |
| **בפני** | **כבוד השופטת מרב בן-ארי** | |
| **התובע:** | | **צור אמיתי** |
| **נגד** | | |
| **הנתבע:** | | **אלון קרן** |

|  |
| --- |
| **החלטה** |

1. אני ממנה את מר אורי ברילינג כמומחה מטעם ביהמ"ש על מנת להכריע בשאלות השנויות במחלוקת בין הצדדים בהתאם לחוות דעת הצדדים שהוגשו.

המומחה מתבקש לחוות דעתו בנקודות השנויות במחלוקת בין המומחים של הצדדים. המומחה לא יתייחס לנקודות שלגביהן אין התייחסות של המומחה מטעם הנתבע.

כמו כן, המומחה מתבקש לפרט את עלויות התיקון/החלפה בהתאם לממצאיו לגבי אופן התיקון הדרוש, אם בכלל, ועלותו.

2. כתובתו של המומחה: ת.ד. 6027 כפר סבא, טלפון: 09-7674531 פקס: 09-7676093.

3. הצדדים ימציאו למומחה, תוך 14 יום, את כתבי הטענות, לרבות חוות דעת, בצירוף כל מסמך רלוונטי הנחוץ למומחה על פי דרישתו. כל מסמך שיישלח למומחה, יישלח העתק ממנו גם לצד שכנגד.

4. ככל שיהא צורך בביקור במקום, מועד הביקור על ידי המומחה ייקבע מראש בתיאום עם ב"כ הצדדים.

5. שכרו של המומחה ישולם על ידי הצדדים, בחלקים שווים.

6. המומחה יואיל להודיע בכתב לבית המשפט, עוד קודם לתחילת עבודתו, את העלות המוערכת של שכר טרחתו, ואז תינתן הוראה לגבי הפקדת הכספים בקופת בית המשפט, לצורך הבטחת שכרו.

**כמו כן, המומחה יודיע לבית המשפט בתוך שבוע מהיום האם קיימת מניעה מבחינתו למתן חוות דעת בתיק זה, כגון: היכרות עם אחד הצדדים.**

7. המומחה יגיש את חוות דעתו בתוך 60 יום לצדדים ולתיק בית המשפט.

8. צד אשר מבקש לשלוח שאלות הבהרה למומחה, יעשה כן תוך 30 יום מיום קבלת חוות הדעת עם העתקים לתיק ביהמ"ש ולצד שכנגד. המומחה ישיב לשאלות ההבהרה תוך 30 יום עם העתקים לצד שכנגד ולתיק ביהמ"ש.

9. **ב"כ התובע יעביר החלטה זו למומחה.**

10. **המזכירות תעביר בדחיפות עותק החלטה זו לב"כ הצדדים ולמומחה ותוודא קבלתה.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

