**11 אפריל 2018**

**לפני:**

**כב' הרשמת קארין ליבר-לוין**

|  |  |
| --- | --- |
| **המבקש:** | **Mezenge Biniam**  **ע"י ב"כ: עו"ד שרון** |
| **-** | |
| **המשיב:** | **1. זרוע הזהב כח אדם בע"מ  ע"י ב"כ: עו"ד חיל**  **2. אוניברסיטת תל אביב – תאגיד מכוח המועצה להשכלה גבוהה** |

**החלטה**

1. לפני בקשה התובע לגביית עדותו בהליך של עדות מוקדמת, מאחר והוא עתיד לעזוב את הארץ לאור מעמדו בישראל. התובע צירף לבקשתו תצהיר,כרטיס טיסה ליום 30.4.2018 וכן מכתב מרשות ההגירה והאוכלוסין המורה על התייצבותו בנמל התעופה בן גוריון מספר שעות לפני מועד טיסתו.

2. **הצדדים מוזמנים לשמיעת עדותו המוקדמת של התובע ביום 28.4.2018 בשעה 13:00**.

3. ב"כ התובע תמציא במסירה אישית העתק מכתב התביעה, בקשה לשמיעת עדות מוקדמת, תצהיר עדות ראשית מטעם התובע והחלטתי זו לידי הנתבעים וזאת עד ליום חמישי, 12.4.2018 בשעה 15:00.

4. העתק מאישור המסירה יומצא לביה"ד במועד הדיון.

5. התובע יזמן מתורגמן בלתי תלוי למועד הדיון.

6. לא יאוחר מיום 30.5.2018 ימציא התובע אישור רשמי המלמד כי יצא את ישראל ואימתי. לא יוגש אישור במועד כאמור ישקול בית הדין למחוק את התביעה ו/או לחייב את התובע בהוצאות משמעותיות לרבות הוצאות לטובת אוצר המדינה.

תשומת לב התובע כי באחריותו להעביר לבאת כוחו העתק מכרטיס הטיסה לאחר המעבר בביקורת גבולות שאם לא כן, לא תישמע טענה שנדרש מתן צו לרשויות ההגירה לצורך הגשת אישור כאמור.

7. המזכירות תשלח לבאת כוח התובע החלטה זו באמצעות פקס ותוודא קבלתה טלפונית.

**ניתנה היום, כ"ו ניסן תשע"ח, (11 אפריל 2018), בהעדר הצדדים ותישלח אליהם.**

