**11 אפריל 2018**

**לפני:**

**כב' הרשמת אסתר שחור**

|  |  |
| --- | --- |
| **התובעת:** | **מירי (מרים) דדון**  **ע"י ב"כ: עו"ד ולדימיר פוסטרנק** |
| **-** | |
| **הנתבעת:** | **סאני תקשורת סלולרית בע"מ**  **ע"י ב"כ: עו"ד יעל בר שטיינמן** |

**החלטה**

הנתבעת ביקשה לדחות הדיון הואיל ונקבע בתקופת חופשת הלידה שלה. אכן, מהטעמים שנמנו בהחלטה הקודמת, אין מנוס מדחיית הדיון. לא הוצרכנו לבקש תגובת התובעת הואיל ומדובר בהמשך ישיר של ההחלטה הקודמת ותגובות הצדדים שם הוגשו לבית הדין. הדיון נדחה אפוא ליום 4.7.18 בשעה 9:00.

על אף חלוף המועד הנקוב בהחלטות מיום 15.3.18 לא הודיעה התובעת כנדרש. כךף לא הבהירה התובעת אם השלימה הליכי גילוי המסמכים. מהודעת הנתבעת עולה כי התובעת לא עשתה כן. התובעת תודיע עד ליום 24.4.18 מדוע טרם הגישה תצהיר גילוי מסמכים והבהרה לענין הפנסיה, ומדוע לא תחויב בהוצאות בשל כך.

הנתבעת הודיעה כי אינה מתנגדת להגשת העדויות הראשיות בתצהירים. התובעת לא הגיבה כאמור. תינתן אפוא החלטה על הגשת תצהירים כדי לייעל את התיק ולקדמו.

הצדדים ייערכו לדיון הוכחות שיימשך כשעתיים-שעתיים וחצי, כאשר לכל צד מוקצבת כשעה לחקירת עדי הצד שכנגד, וכן לאפשרות של שמיעת סיכומים בעל פה ככל שהדבר יתאפשר.

ניתנת בזאת החלטה על אודות הגשת תצהירים:

1. הצדדים יגישו את העדויות של בעלי הדין וכל יתר העדים בתצהירים.

2. תצהירי הצדדים יתייחסו לכל אחת מהפלוגתאות שנקבעו, תצהירי עדות הנתבעים יתייחסו לכל העובדות שהועלו בתצהירי התביעה.

3. הצדדים יצרפו לתצהיריהם את כל המסמכים אשר הם מבקשים שיהיו בפני ביה"ד.

4. א. בעל דין שלא מסר פרט בתצהירו, והפרט הוא בתחום ידיעתו האישית, ישקול ביה"ד לראותו כמודה בפרט שמסר לביה"ד בעל הדין שכנגד בעניין הנדון ולעניין זה לא די בהכחשה סתמית.

ב. בעל הדין שלא צרף לתצהיריו מסמך שהיה עליו לצרפו, לא יורשה להביא מסמך זה בפני ביה"ד בעת הדיון, אף לא בחקירה נגדית של עדי הצד שכנגד, אלא באישור בית הדין על פי שיקול דעתו.

5. סדר הבאת התצהירים הוא כדלהלן:

א. התובעת תגיש את תצהיריה והצירופים לביה"ד וישירות לצד שכנגד **תוך 45 יום**.

ב. הנתבעת תגיש את תצהיריה והצירופים לביה"ד וישירות לצד שכנגד **תוך 45 יום** מיום המצאת תצהירי התובע.

ג. לא הוגשו תצהירי צד במועד שנקבע, ישקול ביה"ד לחייב את הצד בהוצאות לטובת אוצר המדינה או ליתן החלטה לפיה לא יורשה הצד להביא עדויות בע"פ בביה"ד ביום הדיון.

6. למועד שנקבע לדיון להוכחות, ידאג כל צד כי מצהיריו יתייצבו לחקירה נגדית על תצהיריהם, אלא אם כן יודיע הצד שכנגד שאין בדעתו לחקור את העד.

צד הנזקק למתורגמן יגיש בקשה מתאימה לבית הדין עם הגשת התצהירים.

**אם לא תוגש בקשה כאמור לא יוזמן מתורגמן, ולא תהיה זו סיבה לדחיית מועד הדיון.**

7. סירב עד לאמת את דבריו בתצהיר, או שלא עלה בידי צד לבוא עימו בדברים, יגיש אותו צד לביה"ד יחד עם הגשת תצהיריו בקשה להתיר לו להעיד את אותו עד בע"פ בזמן הדיון.

בבקשה יפורטו ניסיונות בעל הדין או בא כוחו לקבל תצהיר מהעד, הסיבות שבגללן מבקש בעל הדין להעיד את העד שלא בדרך תצהיר ותמצית העובדות שהעד יתבקש להעיד עליהן.

אם תאושר הבקשה על ידי ביה"ד, על הצד לדאוג להגיש בקשה להזמין את העד ליום הדיון.

עד 14 יום לפני מועד הדיון יגישו הצדדים עותק נייר של התצהירים ועליו יירשם "**לא לסריקה – ללשכה**".

**ניתנה היום, כ"ו ניסן תשע"ח, (11 אפריל 2018), בהעדר הצדדים ותישלח אליהם.**

