|  |  |  |  |
| --- | --- | --- | --- |
|  | | | **מספר בקשה:171** |
| **בפני** | **כבוד השופט יוסי ברכיה** | | |
| **התובעת:** | | **פלונית** | |
| **נגד** | | | |
| **הנתבעים:** | | **1. פלונית .**  **2. מלון מוריה-ליאונרדו פלאזה(שרתון)**  **3. כלל חברה לביטוח בע"מ**  **4. הכשרה חברה לביטוח בע"מ**  **5. פאני אנדלמן** | |
|  | | | |
|  | |  | |
|  | | | |

|  |
| --- |
| **החלטה** |

1. אני ממנה בזאת את **ד"ר שלמה מנדלוביץ** כמומחה רפואי בתחום הפסיכיאטריה. המומחה יעיין במסמכים הרפואיים אשר יומצאו לו ע"י ב"כ בעלי הדין, יבדוק את התובעת ויקבע ממצאים לגבי מצבה הרפואי בעקבות התאונה מיום 8.4.11 ובמיוחד יקבע:

א. האם לוקה התובעת כיום בנכות, ואם כן – לאיזו תקופה ומהו שיעור הנכות.

מהן הנכויות הזמניות שיש לקבוע לתובעת ולאילו תקופות.

ב. האם יש לצפות לשיפור או להחמרה במצבה בעתיד.

ג. מהן המגבלות התפקודיות של התובעת, אם בכלל, ובמיוחד בשים לב לעבודתה ולמקצועה.

ד. האם תהיה התובעת זקוקה לטיפולים רפואיים בעתיד, ואם כן – מהם סוגי הטיפולים ומהי העלות המשוערת של הטיפולים האלה לפי המחירים הנכונים להיום.

ה. המומחה יתייחס, בין השאר, לקשר שבין התאונה לבין מצב התובעת נכון להיום.

**­המומחה מתבקש לבדוק את התובעת רק לאחר שתומצא לידו חוות דעתו של ד"ר קיוותי אשר מונה בתחום הראומטולוגיה לה טוענת התובעת.**

**תשומת לב המומחה כי התובעת נפגעה בתאונה נוספת שארעה ביום 24.6.09 ואשר אינה תאונת דרכים. המומחה מתבקש לקבוע את נכותה של התובעת (אם וככל שנותרה), בגין תאונת הדרכים ובנפרד את נכויותיה של התובעת בתחומן, (אם וככל שקיימות), בגין כל תחלואיה האחרים בין אלו הקשורים לתאונה מיום 24.6.09, ובין אלו שאינם קשורים לה. המומחה מתבקש לא להידרש, בשלב זה, לשאלה האם הנכות הנוספת נגרמה בגין התאונה מיום 24.6.09 או בגין תחלואיה הנוספים ככל שקיימים. לאחר שתתקבל חוות דעתו של המומחה תומצא לו חוות דעת של מומחה מטעם כלל לעניין הנכות שנותרה לדעתו, אם בכלל, לתובעת בגין התאונה מיום 24.6.09. (התובעת לא נבדקה ע"י מומחה רפואי מטעמה). רק לאחר שתומצא למומחה חוות הדעת של אותו מומחה מטעם כלל- הוא יתבקש לקבוע האם נותרה לתובעת נכות גם בגין התאונה מיום 24.6.09 ואם כן באיזה שיעור.**

ככל שיהיה מקום לכך יפסק בהמשך שכ"ט נוסף.

היה והחלטתי בעניין זה אינה נהירה למומחה הוא מתבקש לפנות לביהמ"ש.

1. ב"כ בעלי הדין ימציאו למומחה הרפואי את כל המסמכים הרפואיים המצויים תחת ידיהם והנוגעים לתובעת, בתוך 30 ימים מהיום.
2. בשלב זה תישאנה, הנתבעות 3 ו-4 בשכרו של המומחה הרפואי.
3. הנני קובע את שכרו של המומחה בסך של **6,000 ₪ בתוספת מע"מ**.
4. המומחה מתבקש ליתן חוות דעתו תוך 60 יום, ורק לאחר ששכר טרחתו ישולם, כאמור.
5. ב"כ התובעת ימציא העתק החלטתי למומחה.
6. לאחר קבלת חווה"ד ומשלוח שאלות הבהרה למומחה, וככל שהתיק לא יסתיים בהסדר בין הצדדים, תגיש הנתבעת כתב הגנה מטעמה עד ליום 01.11.17.
7. ככל שלא יסתיים התיק בהסדר בין הצדדים, התובעת תגיש תחשיב נזק אליו היא תצרף את כל האסמכתאות שברצונה להסתמך עליהן, 30 יום ממועד קבלת חוות הדעת והנתבעים יגישו את תחשיב הנזק מטעמם לרבות אסמכתאות 30 יום לאחר מכן.
8. בשלב זה מועד ישיבת קדם המשפט נותרת על כנה.

ניתנה היום, כ"ה ניסן תשע"ח, 10 אפריל 2018, בהעדר הצדדים.

