|  |  |  |
| --- | --- | --- |
| **בפני** | **כב' השופט הבכיר, דוד לנדסמן** | |
| **מבקשים** | | **מוחמד אבו קרינאת- בהעדר**  **עו"ד עלי אלקרנאוי - בהעדר** |
| **נגד** | | |
| **משיבים** | | **מדינת ישראל** |

|  |
| --- |
| **החלטה** |

זו החלטה לבקשה לביטול צו פסילה מנהלית שניתן נגד המבקש ביום 30.3.18, לאחר שנרשם נגדו דו"ח תנועה בגין עקיפה בדרך לא פנויה.

ב"כ המבקש טוען כנגד הראיות בתיק וטוען כי חסרים פרטים מהותיים בתרשומות של השוטרים המצדיקים ביטול צו הפסילה.

מנגד סבורה ב"כ המשיבה כי דיי בתרשומות של השוטרים כדי להוות ראיות גולמיות שיש בכוחם להביא להרשעה בדין.

עיון בחומר הראיות מראה שאכן התרשומת של השוטר המלווה בסקיצה אכן קצרה מאוד, וחסרים בה הרבה עובדות הנדרשות כדי להוכיח את העבירה המיוחסת למבקש, מעבר לכל ספק סביר.

יחד עם זאת, לא ניתן לומר כי התרשומת של השוטר יחד עם ה-דו"חות של המתנדבים שהיו עמו ברכב, אינו מגיע עד כדי "ראיות גולמיות" שיש בכוחם להביא להרשעה.

המבקש נוהג מ -2012, לחובתו 7 הרשעות קודמות כולן מסוג ברירת משפט .

מעבר לאמור לעיל, אין אני יכול להתעלם גם מתגובה הלא מכובדת "בלשון המטעה" של המבקש כלפי קצינת המשטרה, בכך שאמר לה כי ינהג כל החיים גם בלי רשיון, ולא יפקיד את הרישיון כנדרש , ויש לקחת נתון זה בחשבון בעת מתן החלטה הסופית לבקשה.

מכל המובא לעיל, ולאחר שיכלול האינטרס הציבורי מול זה של המבקש, החלטתי לקצר במקצת את צו הפסילה ולהעמידה על 21 יום בלבד.

בתום התקופה, תחזיר משטרת ישראל את הרשיון נהיגה למבקש.

מזכירות תודיע על תוכן ההחלטה לצדדים.

ניתנה היום, כ"ז ניסן תשע"ח, 12 אפריל 2018, בהעדר הצדדים.

