**לפני:**

**כב' השופטת עידית איצקוביץ**

|  |  |
| --- | --- |
| **התובעת:** | **גליה כהן**  **ע"י ב"כ עו"ד כפיר זאב** |
| **-** | |
| **הנתבעת:** | **אל על נתיבי אויר לישראל בעמ**  **ע"י ב"כ עו"ד נחום פינברג ואח'** |

**החלטה**

1. ביום 25.2.18 ביקש ב"כ התובעת להתיר לו לתקן את כתב התביעה, לצורך הוספת עובדות וסעדים, נוכח ההתפחויות שהיו מאז שהוגש כתב התביעה המקורי, וכן כדי לצרף נתבעות: גב' יהודית גריסרו, המשמשת כמנכ"ל משאבי אנוש ומינהל אצל הנתבעת (להלן – **גב' גריסרו**) וגב' עו"ד יעל רובינשטיין, המשמשת אצל הנתבעת כמנהלת מחלקת יחסי עבודה (להלן – **עו"ד רובינשטיין**) וכן להוסיף נתבעת פורמאלית: הרשות להגנת הפרטיות, במשרד המשפטים.

2. הבקשה הועברה לתגובת ב"כ הנתבעת, אשר התנגד לצירופן של גב' גריסרו ועו"ד רובינשטיין כצד להליך. לכך הגיש ב"כ התובעת תשובה ועמד על בקשתו.

3. אכן היו התפתחויות מאז שהוגשו והתביעה והבקשה לסעד זמני, אשר מצדיקות תיקון של כתב התביעה.

אשר לתביעה כנגד "הנתבעת הפורמאלית" – הרשות להגנת הפרטיות, כבר ניתנה החלטה לפיה התבקשה מדינת ישראל להודיע אם היא מעוניינת להיצטרף להליך. טרם התקבלה עמדה.

4. אשר לבקשה לצירפן של גב' גריסרו ועו"ד רובינשטיין כנתבעות – אין מחלוקת כי לא התקיימו יחסי עובד-מעסיק בינן לבין התובעת והן פעלו, לפחות לכאורה, במסגרת תפקידן אצל הנתבעת.

5. דרך המלך בבית הדין היא לאפשר תיקון של כתבי הטענות, בעיקר בשלב המקדמי של הדיון, כדי להעמיד כל הפלוגתאות שבין הצדדים ולמען יעילות הדיון. זאת, תוך פיצוי עבור הוצאות משפט, במידת הצורך.

6. אני סבורה כי יש להבחין בין העילות והסעדים המבוקשים בתביעה ככל הנוגע לנתבעות שמבוקש להוסיף.

כך, מבוקש לחייב את הנתבעות 1-3 יחד ולחוד בסך של 206,184 ₪ בגין ניהול הליכי סרק ופתיחת הליכי משמעות שלא כדין.

פעולות אלה ננקטו על ידי המעסיק – הנתבעת ואינן משמשות עילה (גם אם הנטען בכתב התביעה הינו נכון) כנגד גב' גריסרו ועו"ד רובינשטיין.

ברם, העילות של פגיעה בפרטיות, פיצוי בגין התנכלות והתעמרות בעבודה ופיצוי בגין פרסום לשון הרע יכולות להיות גם כנגד עו"ד רובינשטיין וגב' גריסרו.

בכפוף לכך, אני מתירה את התיקון של כתב התביעה כמבוקש.

7. כתב התביעה המתוקן יוגש עד ליום 19.4.18.

הנתבעות יגישו כתב הגנה/כתב הגנה מתוקן עד ליום 10.5.18.

8. הוצאות המשפט יישקלו לאחר שיוגשו כתבי טענות מתוקנים.

לדיון המוקדם שנקבע.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

