|  |  |  |
| --- | --- | --- |
| **בפני** | **כבוד השופטת מרב בן-ארי** | |
| **התובע:** | | **פלוני** |
| **נגד** | | |
| **הנתבעים:** | | **1. עמיר כהן**  **2. שלמה כהן**  **3. כלל חברה לביטוח בע"מ** |

|  |
| --- |
| **החלטה** |

בהמשך לדיון מהיום, בהיעדר פשרה אני מורה על הגשת ראיות כדלקמן:

עדויות התביעה יוגשו בתצהירים לא יאוחר מיום 13.9.18.

עדויות ההגנה יוגשו בתצהירים לא יאוחר מיום 19.11.18.

לתצהירים יצורפו מלוא המסמכים הרלוונטיים.

אי הגשת תצהירים איננה פוטרת מהגשת תיק מוצגים מסודר, אם יבחר צד שלא להגיש תצהירים, אך יש בדעתו להגיש מסמכים. **כל מסמך שיצורף ימוספר במספר סידורי רץ (כל עמוד ועמוד).**  לא תותר הגשת מסמך שלא צורף במסגרת התצהירים או תיק המוצגים.

תצהירי חוקרים וחומר חקירה חסוי יומצא, בשלב זה, לעיון ביהמ"ש בלבד, ואלו יוצגו במלואם ויוגשו לאחר תום ראיות התביעה.

היה ויסרב עד ליתן תצהיר, יגיש הצד הרלוונטי בקשה כדין במועדים הנקובים לעיל, ובה יבקש להעידו ללא הגשת תצהיר עדות ראשית, וכן יצרף תמצית העדות.

היה ויתנגד צד להגשת מסמך ללא חקירת עורכו, יודיע על כך לצד שכנגד תוך 7 ימים מיום קבלת התצהירים ו/או המוצגים, שאם לא כן, יראוהו כמסכים להגשת המסמך (גם אם אינו מסכים לתוכנו).

כל מסמך יועבר במישרין לצד שכנגד.

נקבע לקדם משפט נוסף **ליום 3.12.18 שעה 8:30.**

ניתנה היום, כ"ד ניסן תשע"ח, 09 אפריל 2018, בהעדר הצדדים.

