|  |  |  |
| --- | --- | --- |
| **בפני** | **כב' השופט דאוד מאזן** | |
| **בעניין:** | | | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | | | **מוחמד מצארווה ת.ז. 36656189**  **להלן: "החייב"** |
| **ובעניין:** | | | **הכונס הרשמי מחוז חיפה**  **להלן: "הכונ"ר"** |
| **ובעניין:** | | | **עו"ד נועם אפשטיין**  **להלן: "המנהל המיוחד"** |

|  |
| --- |
| **החלטה** |

1. בפניי בקשה של החייב לתשלום הנשייה שנקבעה בפסק הדין מיום 15.02.18 (סך של 90,000 ₪ ב 75 תשלומים כשכל תשלום בסך של 1,200 ₪) באמצעות תביעה נזיקית שנוהלה בין החייב לחברת מנורה בתיק אזרחי 59043-12-14 (להלן: "**התביעה הנזקית**").
2. החייב בבקשתו ציין כי הוא לא היה מודע לסכום שבו יסתיים התיק או שוויו זאת בעקבות חקירות שהתנהלו במהלך התיק וכי רק לאחר מתן פסק הדין בתיק הפש"ר, נודע לחייב כי ניתנה הצעה על ידי חברת מנורה בסך של 113,570 ₪ כולל שכ"ט ב"כ כאשר מהסכום הנ"ל יקבל החייב נטו לאחר קיזוז שכ"ט עו"ד סך של 98,253 ₪.
3. לטענת החייב לאורך ההליך התנהל בתם לב ומבקש בשלב זה להורות על תשלום החוב בסך של 90,000 ₪, אשר נפסקו בפסק הדין בתיק הפש"ר, בתשלום אחד באמצעות הכספים שיתקבלו עקב התביעה הנזיקית ומבקש לתת לו הפטר מחובותיו לאחר ביצוע האמור.
4. הנאמן בתגובתו ציין כי הגשת הבקשה דנן כעבור מספר ימים מדיון בבקשת החייב בתיק הפש"ר, יש בה משום התנהלות בחוסר תם לב זאת מקום והחייב לא גילה שהינו צפוי לקבל סכום כה גבוה מחברת הביטו, כאשר עסקינן בכספי פיצויים בגין תאונת דרכים שאירעה לפני כ- 5 שנים.
5. לטענת הנאמן- היות ומדובר בהסכם פשרה וכתב שחרור אין הפרדה בין הרכיבים ובגין מה משלמים לחייב כספי הפיצויים, האם בגין נזקי גוף או בגין אובדן כושר עבודה.
6. על כן הציע הנאמן כי 20% מכספי הפיצויים יועברו לקופה בנוסף לתכנית הפירעון, דהיינו, שהחייב ישלם 20,000 ₪ נוספים מעבר לתכנית הפירעון. כן התבקש להרות שככל ותתקבל המלצתו של הנאמן חל החייב להעביר מלוא כספי הפיצוי לקופה, אך ישלם בנוסף, דהיינו שסך הכול ישלם החייב סך של 110,000 ₪.
7. החייב הגיש הודעה לפיה **הוא מסכים להצעת הנאמן לעניין התוספת כאשר כל הסכום שמגיע לחייב בתביעה הנזיקית יועבר ישירות לנאמן והחייב יוסיף את ההפרש.**
8. מאשר את המוסכם בי הצדדים, ומתקן את תוכנית הפירעון בהתאם , כך שתועמד על 110,000 ₪ שישולמו בידי החייב מכספי הפיצויים בסך 90,000 ₪ והיתרה בסך 20,000 ₪ בתשלומים חודשיים לפי הוראות תוכנית הפירעון. עם ביצוע התוספת המוסכמת, יינתן צו הפטר חלוט.
9. על כן, הנני מורה לחברת מנורה חברה לביטוח בע"מ להעביר סך 90,000 ₪ מכספי הפיצויים הזכאי להם החייב מכוח תיק 59043-12-14 ישירות לקופת הכינוס , יתרת הכספים תועבר לידי בא כוחו עו"ד ישראל קלינמן . החייב ישלם בנוסף 20,000 ₪ כך שסך הכול ישלם החייב לקופת הפש"ר **סך של 110,000 ₪.**
10. על כן- ניתן בזה הפטר מותנה לחייב כאשר כשיבוצע האמור בהחלטה זו, יגיש הנאמן והחייב הודעה מוסכמת למתן הפטר לאלתר.

**הדיון הקבוע ליום 06.06.18 שעה 09:00 מבוטל.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

