|  |  |
| --- | --- |
| **לפני כבוד השופטת אורלי מור-אל** | |
| **התובעת:** | **פלונית** |
| **נגד** | |
| **הנתבעות:** | **1. עיריית רמת גן**  **2. איילון חברה לביטוח בע"מ** |

|  |
| --- |
| **החלטה** |

לאחר שעיינתי בתחשיבי הנזק בעניינה של התובעת ובחוות הדעת בנוגע למצבה הבריאותי, ובשים לב לשאלת האחריות בתיק, להלן הצעתי לצדדים:

**נזק לא ממוני – 37,000 ₪**

**הפסדי שכר לעבר ואובדן כושר השתכרות - 35,000 ₪.**

(סכום גלובלי סביר, המתחשב בכך שחוסר נוחות,

וקשיי נשימה, עשויים להשפיע על כושר השתכרות,

מאידך לקחתי בחשבון שלא הייתה ירידה בשכר לאחר

התאונה והפיטורין אינם בגין התאונה, כמו כן שקלתי

אפשרות של ניתוח מתקן).

**עזרה והוצאות מכל סוג - 8,000 ₪.**

(בשים לב למצב הרפואי לאחר התאונה ולאפשרות

ניתוח מתקן).

בשאלת האחריות יש להפחית 50% (מדובר במבנה בטון גדול יחסית, בצבע שונה מצבע המדרכה, וקשה שלא להתרשם שהתאונה ארעה גם בשל חוסר תשומת לב משמעותית מצד התובעת). מהסכום המוצע יש להפחית את תגמולי המוסד לביטוח לאומי ולהוסיף הוצאות חוות דעת, אגרה ושכר טרחת עורך דין.

ההצעה היא הערכה בלבד על בסיס הנתונים המצויים כעת ואין בה כדי לחייב.

הצדדים יבואו בדברים ויודיעו עמדתם.

ככל שלא תושג פשרה, חלף דיון הקבוע ליום 18.04.18, **יתקיים דיון ביום 22.05.18, בשעה 09:00.**

המזכירות תעדכן את באי-כח הצדדים ותזמנם לדיון.

ניתנה היום, כ"ז ניסן תשע"ח, 12 אפריל 2018, בהעדר הצדדים.

