|  |  |  |
| --- | --- | --- |
| **בעניין:** | **פקודת פשיטת הרגל התש"ם – 1980** | **להלן: "הפקודה"** |
|  |  |  |
| **ובעניין:** | **עו"ד לירן שלום** | **להלן: "הנאמנת"** |
|  |  |  |
| **ובעניין:** | **עמרם ברביבאי ת.ז 053244802** | **להלן: "החייב"** |
|  |  |  |
| **ובעניין:** | **הכונס הרשמי** | **להלן: "הכונ"ר"** |

|  |
| --- |
| **צו הפטר** |

בהמשך לדיון מיום 16.10.17 ובשים לב להודעת הנאמנת מיום 11.4.18 לפיה מולאו התנאים למתן הפטר לחייב, אני מורה כדלקמן:

1. לפטור החייב מהליכי פשיטת הרגל בכל הנוגע לחובות ולחיובים שצמחו עד ליום מתן צו הכינוס- 3.10.15, בכפוף להוראות סעיף 69(א) לפקודה.

הליכי הגבייה וההוצל"פ ביחס לחובות בני הפטר – בטלים ותיקי ההוצל"פ האמורים – יסגרו, לרבות תיק האיחוד, ככל ונפתח.

1. שכר הנאמנת ישולם לפי תקנה 8 לתקנות החברות (כללים בדבר מינוי כונסי נכסים ומפרקים ושכרם), התשמ"א – 1981. כן זכאי הכונס הרשמי לשכר השגחה.
2. היתרה שבקופת פשיטת הרגל תחולק לנושים שתביעותיהם אושרו, בצירוף ריבית או הצמדה על-פי סעיף 81 לפקודה.
3. כל ההגבלות שהוטלו על החייב במסגרת הליכי פשיטת הרגל, לרבות צו עיכוב היציאה מן הארץ, יבוטלו בחלוף 21 יום ממועד צו זה.
4. אם קיימים נכסים השייכים לחייב והניתנים למימוש או נכסים עליהם לא דיווח החייב במהלך הליכי פשיטת הרגל (לרבות כספים בחב' ביטוח או במוסדות פיננסיים אחרים, זכויות להחזרי מס, ירושה וכד'), ימומשו הם לטובת קופת פשיטת הרגל, בנוסף לתכנית הפירעון או המתווה להפטר שאושרו לחייב, ואף לאחר קבלת הפטר, אלא אם נקבע אחרת בהחלטות קודמות.

ניתן היום, כ"ז ניסן תשע"ח, 12 אפריל 2018, בהעדר הצדדים.

|  |
| --- |
| תיאור: 055706345 |
| **עמית כהן, שופט** |