|  |  |
| --- | --- |
| **התובעת:** | **פלוני** |
| **נגד** | |
| **הנתבעת:** | **ניהול קניון הזהב (1991) בע"מ** |
| **צדדי ג':** | **נגד**  **טי.אנד.אם או אורלי שחקים בע"מ** |

|  |
| --- |
| **הצעת חלוקה** |

בפני תביעת נזיקין. התובעת, ילידת 1955, טוענת שביום 28.1.15, כשביקרה בקניון הנתבעת נפלה בגלל כתם לח ושומני שהיה על הרצפה (כנראה מרק). התביעה טוענת לנכות צמיתה בשיעור 10%.

ההגנה כופרת בחבות ולחלופין שלחה הודעת צד ג' וצד ג' שלח הודעת צד ד'. לחילופין טוענת ההגנה שלתובעת נותרה כתוצאה מהאירוע הנטען 3% נכות צמיתה. הצדדים הודיעו על הסכמה דיונית לשיעור הנכות הרפואית 6.5%, לצורך הגשת תחשיבי נזק.

ב"כ התובעת טוען כי הקניון הוא האחראי לפגיעתה של התובעת ונזקיה נגרמו מרשלנותה של הנתבעת. עוד מוסיף ב"כ התובעת כי הנתבעת הפרה חובה חקוקה המוטלת עליה באי דאגה ותנאים סבירים המתאימים למבקרים. ב"כ הנתבעת המלומד, טוען כי דין התביעה להידחות מחמת היעדר יריבות\עילה. מוסיף ב"כ הנתבעת וטוען כי התובעת לא הוכיחה קיומו של מפגע וכי הנתבעת לא יכלה לצפות את האירוע. כמו כן נשלחה הודעה לצדדים שלישיים, חברת הניקיון ולמבטחת שלה איילון חברה לביטוח. ב"כ צדדי ג' וצדדי ד' המלומדים טוענים כי דין התביעה להידחות מחוסר עילת והיעדר יריבות משפטית.

ביום 15.03.18, לאחר עיון מדוקדק בתיק ובתחשיבי נזק, שוכנעתי שיש מקום להציע לצדדים להגיע להסדר דיוני שיחסוך קיום הוכחות והוצאות לצדדים ומבוסס על שקלול סיכויים וסיכונים כפי שאלו משתקפים בעיני בית המשפט בשלב זה עם סכומי מינימום ומקסימום.

התובעת קיבלה את ההצעה אך הנתבעת מבקשת כי ביהמ"ש יציע גם חלוקת התשלום בין הנתבעים וצדדי ג' בצורה מסודרת.

לאחר עיון בטענות הצדדים נראה לי להציע חלוקת הסכום שהוצע ע''י בית המשפט כך:

**"ניהול קניון הזהב"** - 35,000 ₪ .

**"טי.אנד.אם.אורלי שחקים בע"מ"** – 16,000 ₪.

**"ארקפה ישראל"** – 25,000 ₪.

**המזכירות תשלח החלטה זו לצדדים בדואר רשום.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

