**12 אפריל 2018**

**לפני:**

**כב' השופטת אופירה דגן-טוכמכר**

|  |  |
| --- | --- |
| **התובע:** | **אריאל זאבי** |
| **-** | |
| **הנתבע:** | **המוסד לביטוח לאומי** |

**החלטה**

מתמנה בזאת ד"ר דוד אנג'ל לשמש כמומחה/יועץ רפואי בתביעתו של מר אריאל זאבי (להלן: "התובע") להכיר בפגיעה בגב תחתון כפגיעה בעבודה.

1. להחלטה זו מצורפים המסמכים הבאים :
   1. כרטיס רפואי של התובע מקופת חולים כללית.

פרטי המחלה / הליקוי ממנו סובל התובע מפורטים במסמכים הרפואיים.

1. התשתית העובדתית שנקבעה על יסוד הסכמת הצדדים היא כדלקמן:
   1. התובע הוא ספורטאי שעיסוקו במקצוע הג'ודו.
   2. במסגרת עבודתו כמתאבק ג'ודו במשך שנים ביצע התובע מדי יום עשרות תרגילי הטלה, במסגרתם התכופף אל הקרקע, הרים מתאמנים ומתאבקים לגובה תוך מאמץ של גב תחתון ותוך כדי תנועות סיבוביות של הגב בעת ההטלה אל הקרקע.

3. המומחה מתבקש להשיב לשאלות הבאות :

1. **מ**הו ליקויו של התובע בגבו התחתון?
2. האם ניתן לקבוע, בסבירות של מעל 50%, קיומו של קשר סיבתי בין עבודת התובע לליקוי ממנו הוא סובל?

גם החמרת מצב הליקוי עקב העבודה משמעה קיום קשר סיבתי בין השניים.

1. ככל שהתשובה לשאלה הקודמת הינה בחיוב, וקיים לדעת המומחה קשר סיבתי בין העבודה לליקוי, הוא מתבקש להשיב לשאלה הבאה בדבר אופן קרות הליקוי, דהיינו:

האם בעיקרו של דבר ניתן לומר, כי ליקויו של התובע עקב עבודתו נגרם על דרך של פגיעות זעירות, כך שכל אחת מהן הסבה לו נזק זעיר בלתי הדיר, עד שהצטברות הנזקים הזעירים הללו זה על גבי זה גרמה גם כן לליקויו (כדוגמת טיפות מים המחוררות את האבן עליה הן נוטפות).

1. ככל שהמומחה ישיב לשאלה הקודמת בחיוב, הוא מתבקש להשיב לשאלה הבאה בדבר השפעת העבודה על הליקוי ביחס לגורמיו האחרים, דהיינו - האם לעבודת התובע השפעה משמעותית על ליקויו של התובע? ("השפעה משמעותית" על פי הפסיקה הינה בשיעור של 20% ומעלה).

4. המומחה מתבקש למסור תשובותיו תוך 30 יום מהיום. על המומחה לנמק את חוות דעתו.

5. אם מי מהצדדים היה או עודנו בקשר עם המומחה, לגבי תובענה זו או הפגיעה מושא התובענה, לרבות חוות דעת שקיבל מהמומחה, יגיש הודעה בכתב לבית דין זה וישירות לצד שכנגד, תוך 7 ימים ממועד קבלת החלטה זו.

6.         המזכירות מתבקשת לשלוח החלטה זו למומחה בצירוף המסמכים הרפואיים, ולקבוע את התיק לעיון ביום 28.5.18.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

