|  |  |  |
| --- | --- | --- |
| **בפני** | **כב' השופטת הבכירה – אירית מני-גור** | |
| **תובעים** | | **1. ק. א.** |
| **נגד** | | |
| **נתבעים** | | **קרנית-קרן לפיצוי נפגעי תאונת דרכים** |

|  |
| --- |
| **החלטה** |

לפניי בקשה למינוי מומחה בתחום הפסיכיאטריה לתובעת (קטינה) שנפגעה כהולכת רגל בתאונת דרכים ביום 28.8.12 בגיל שנתיים ותשעה חודשים כאשר לפי תעודת חדר מיון, היא עזבה את הגן ללא השגחה. הנתבעת התנגדה למינוי.

לאחר שעיינתי בכתב התביעה ובנספחיו, מלבד הפנייה לפסיכיאטר אין עדות לכך שהתובעת אכן טופלה על ידי פסיכיאטר. צורפו מסמכים בודדים ללא ממצאים אובייקטיבים, כאשר התיעוד האחרון הינו מיום 17.2.13 והוא למעשה הפנייה לפסיכיאטר ולא טיפול, לכן בשלב זה, איני מוצאת מקום למנות מומחה רפואי.

על התובעים ליידע את בית המשפט האם בשנה האחרונה ועד היום קיבלה התובעת טיפול כלשהו הקשור לתאונה נשוא התביעה. אם כן, יש לצרף את המסמכים על מנת שבית המשפט ישקול שנית את הבקשה למינוי מומחה.

ככל שלא ימצאו מסמכים נוספים הצדדים יגישו תחשיבי נזק כדלקמן:

התובעת תגיש תחשיב תוך 45 יום.

הנתבעת תגיש תחשיב תוך 30 יום לאחר מכן.

ניתנה היום, כ"ו ניסן תשע"ח, 11 אפריל 2018, בהעדר הצדדים.

