|  |  |  |
| --- | --- | --- |
| **בפני** | **כבוד השופטת מרים קראוס** | |
| **תובעות** | | **1.איי.די.איי. חברה לביטוח בע"מ**  **2.יעל בר** ע"י ב"כ עוה"ד אליאור גלסמן |
| **נגד** | | |
| **נתבעות** | | **1.זכוכית עמר נתיבות בע"מ**  **2.כלל חברה לביטוח בע"מ** ע"י ב"כ עוה"ד דב הופמן |
|  | | |
|  | |  |

|  |
| --- |
| **פסק דין** |

**פתח דבר וטענות הצדדים**

1. לפני תביעה לפיצוי בסך 7,273 ₪ בגין נזקי רכוש שנגרמו לתובעות בעטיה של תאונת דרכים שאירעה ביום 8.6.16.
2. לטענת התובעות, עת חנה רכב התובעת, לפתע רכב הנתבעות, אשר עמד באמצע החנייה, החל בנסיעה לאחור ופגע ברכב התובעות.
3. לטענת הנתבעות, הנתבעות לא מכחישות אחריותן לתאונה, אולם לטענתן גרמו לנזק קל ביותר לדלת האחורית של רכב התובעות ולא ליתר הנזקים הנטענים.

**דיון והכרעה**

1. גרסת התביעה, בכל הקשור לאופן התרחשות התאונה, לא נמצאה ברורה, גם לאחר חקירת נהגת רכב התובעות אשר לא ידעה להדגים אופן התרחשות התאונה ומיקומי הנזק
2. בנסיבות אלה, שעה שטופס הודעה מטעם התובעות נושא תאריך 16.6.16 ושעה שרכב התובעת נבדק בתאריך 16.6.16, קרי כ- 8 ימים לאחר התרחשות התאונה, וכן לאחר חקירת נהג רכב הנתבעות אשר עדותו נמצאה אמינה, מתקבלת גרסת ההגנה באשר לכך שרכב הנתבעות גרם לנזק במוקד אחורי של רכב התובעות. (ר' עמ' 5, שו' 28-29 לפרו').
3. נזק לחלק אחורי שמאלי ברכב התובעות הוערך על סך 6,569 ₪ בחוות דעת השמאי מטעם התביעה.
4. **לאחר עיון בתמונות שהוצגו ושמיעת העדים , ניתן בזאת פסק דין כדלהלן:**
5. הנתבעות ישלמו, יחד ולחוד, לתובעות סך של 6,569 ₪ בתוספת הפרשי הצמדה וריבית כחוק ממועד הגשת התביעה, ועד התשלום המלא בפועל.
6. בנוסף ישאו הנתבעות, יחד ולחוד, בשכ"ט עו"ד בסך 1,800 ₪, בהוצאות עדים כפי שנקבע בפרוטוקול ובאגרה ששולמה והכל בתוספת הפרשי הצמדה וריבית כחוק מהיום ועד התשלום המלא בפועל.
7. התיק ייסגר.

ניתן היום, כ"ז ניסן תשע"ח, 12 אפריל 2018, בהעדר הצדדים.

