|  |  |  |
| --- | --- | --- |
| **בפני** | **כבוד השופט יורם ברוזה** | |
| **תובעים** | | **אליזבט בסט** |
| **נגד** | | |
| **נתבעים** | | **עמידר, החברה הלאומית לשיכון בישראל בע"מ** |
| **החלטה** | | |

תיק זה נקבע לדיון (הוכחות), בפני כב' הרשמת הבכירה מיטל חלפון נזריאן, ליום 30/7/18 בשעה: 12:00

על הנתבעת לוודא הגשת כתב הגנה בתוך 15 יום מקבלת כתב התביעה, ככל שלא תתקבל ארכה מבית המשפט.

במידה ומי מהצדדים מבקש להסתמך על מסמכים נוספים, אשר לא הוגשו לתיק בית המשפט, יש להגיש המסמכים בתוך 10 ימים מעת קבלת החלטה זו. על בעלי הדין להביא עימם לדיון את כל הצילומים הצבעוניים שהם מבקשים להסתמך עליהם.

ככל שבכוונת מי מהצדדים להציג בפני בית המשפט סרטונים ו/או להשמיע קובצי קול ו/או כל דבר אחר המחייב מחשב יש להביא גם את המחשב שכן לא ניתן להכניס התקנים ניידים (דיסק און-קי) למחשבי בית המשפט.

**כל אחד מבעלי הדין אחראי להתייצבות העדים מטעמו. – בכוונת בית המשפט לסיים את הדיון באותו היום והדיון לא ידחה רק עקב כך שבעל דין לא הביא עדים מטעמו**

בעלי הדין יהיו ערוכים לסכם את טענותיהם בעל פה, לאחר תום שמיעת הראיות.

כדי להימנע מתקלה שתביא לדחיית מועד הדיון, על מגיש התובענה לוודא עד 30 ימים לפני המועד שנקבע, המצאת ההזמנה לנתבע/ת. במידה ותיכשל ההזמנה שתישלח על ידי המזכירות – על מגיש התובענה לבצע הזמנה נוספת במסירה אישית.

המזכירות תודיע לצדדים.

ניתנה היום, כ"ז ניסן תשע"ח, 12 אפריל 2018, בהעדר הצדדים.

