|  |  |  |  |
| --- | --- | --- | --- |
|  | | | **מספר בקשה:47** |
| **בפני** | **כבוד השופט אמיר לוקשינסקי-גל** | | |
| **מבקש** | | **יהושע מימון** | |
| **נגד** | | | |
| **משיבה** | | **עדינה אסלן** | |
|  | | | |
|  | |  | |
|  | | | |

|  |
| --- |
| **החלטה** |

לנוכח הארכה הקצרה יחסית בנסיבות העניין שהתבקשה, ובשים לב לתכלית המועד שנקצב בבית המשפט לעניין הריסת המדרגות, שהינה מתן אפשרות להסדירן עקב מצבו של המבקש והצורך המעשי במדרגות, ולנוכח הפעולות שנעשו עד עתה לצורך ההסדרה אשר בהתאם לנתונים שנמסרו על ידי האדריכל הינן קרובות לסיום, מצאתי כי ניתן להיעתר לבקשה ולהאריך את המועד לביצוע ההריסה עד ליום 31.5.18 כפי שהתבקש.

לעניין זה אפנה להחלטתי הקודמת, מיום 22.2.17, שניתנה לאחר דיון במעמד הצדדים, שבה סירבתי לבקשת המבקש להארכת מועד לביצוע הריסת המבנה השנוי במחלוקת. באותו עניין הבחנתי בין המבנה האמור שלא אישרתי הארכת מועד להריסתו, לבין גרם המדרגות נשוא בקשה זו כדלקמן:

"**בית המשפט כבר נתן דעתו לאפשרות של הכשרת המבנים הלא חוקיים בעתיד, ולעניין זה הוא הבחין בין המבנה נשוא הבקשה לבין גרם המדרגות הנחוץ למבקש לשם הגעה לרכוש המשותף לנוכח צרכיו המיוחדים. ביחס להריסת גרם המדרגות נקבע מועד רחוק יחסית כדי לאפשר למבקש להכשיר את המבנה על ידי קבלת הסכמת הדיירים והיתר בניה או לחילופין למצוא חלופה הולמת שתאפשר לו הגעה לרכוש המשותף**".

בהתבסס על עמדתי זו, מצאתי להאריך את המועד לביצוע הריסת גרם המדרגות, וזאת עד ליום 31.5.18 כאמור.

בנסיבות העניין לא ייעשה צו להוצאות.

המזכירות תשיב את הפיקדון לידי המפקיד.

ניתנה היום, כ"ו ניסן תשע"ח, 11 אפריל 2018, בהעדר הצדדים.

