**לפני: כב' השופט יוחנן כהן**

|  |  |
| --- | --- |
| **התובע:** | **פאדי אבו עמרה, (ת.ז.-318944170)**  **ע"י ב"כ: עו"ד דפנה אברמוב** |
| **-** | |
| **הנתבע:** | **המוסד לביטוח לאומי, (גופים על פי דין-513436494)**  **ע"י ב"כ: עו"ד ילנה צ'וקלר** |

**החלטה**

1. לפני בית הדין בקשה שנייה מטעם התובע להציג שאלות הבהרה למומחה הרפואי, ד"ר עידו ציון (להלן: "**המומחה**" או "**המומחה הרפואי**") בקשר לחוות דעתו, ותגובת הנתבע המתנגד לה.
2. כפי שפירטנו בהחלטה המתייחסת לבקשה הראשונה להצגת שאלות הבהרה למומחה, יוזכר כי ההלכה הפסוקה קובעת שיש ליתן רשות לצד להגיש שאלות הבהרה כל עוד הינן רלבנטיות להבהרת חוות הדעת או באות להשלימה, ויש בהן בכדי לתרום לבירור השאלה העומדת לדיון. עוד הובהר בפסיקה כי בהעדר זימונו של המומחה הרפואי למתן עדות, הרי ששאלות ההבהרה באות תחת החקירה הנגדית של המומחה.
3. נוכח הפסיקה האמורה וחרף העובדה כי מדובר בבקשה שנייה להצגת שאלות הבהרה, לאחר שעיינתי בחוות הדעת של המומחה ושקלתי את הבקשה והתגובה לה - מצאתי כי יש מקום להיעתר לבקשה ולהציג את שאלות ההבהרה למומחה בניסוח מתאים על פי שיקול דעת בית הדין. זאת בכדי למצות את זכותו של התובע תחת חקירה נגדית של המומחה ומשיש בשאלות ההבהרה כדי להשלים את חוות הדעת של המומחה.
4. המזכירות תמציא למומחה את שאלות ההבהרה שיפורטו במסגרת החלטה נפרדת.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

