|  |  |  |  |
| --- | --- | --- | --- |
|  | | | **מספר בקשה:11** |
| **בפני** | **כבוד השופט רונן פיין** | | |
| **תובעים** | | **עפעף פחילי מילאד פחילי** | |
| **נגד** | | | |
| **נתבעת** | | **רחל אברהמי** | |
|  | | | |
|  | |  | |
|  | | | |

|  |
| --- |
| **החלטה** |

ניתן בזאת תוקף של החלטה להסדר הגישור החלקי בין הצדדים.

בהתאם לסעיף 2 להסדר אני מורה על מינויו של המודד המוסמך **סוהיל סאבא מנצרת, ת.ד. 50549, טל: 04-6565535, 050-5399269.**

המודד יקבע ויסמן את קו הגבול בין חלקות 104 ו- 105 בגוש 13164 בקרית שמונה.

בחוות דעתו יציין המודד האם קיימת פלישה בפועל של הנתבעת (חלקה 105) לחלקת התובעת (חלקה 104) וככל שקיימת פלישה כאמור, יציין שטח הפלישה ב- מ"ר.

המומחה יקבל לידיו את כתבי הטענות, לרבות כל חומר רלוונטי אחר שימצאו לנכון הצדדים להעביר לו, והוא רשאי גם לדרוש מהצדדים חומר נוסף, כגון חוות דעת וכן כל מסמך אשר יראה לנכון לדרוש מן הצדדים.

ככל שיגיע המומחה בעניין כלשהו למסקנה כי מדובר בסוגיות משפטיות, יחווה המומחה דעתו המקצועית, בהתאם לצורך בקבלת הכרעה משפטית בסוגיה.

המומחה יציין בחוות הדעת אילו מסמכים היו בפניו לצורך מתן חוות הדעת.

בשכרו של המומחה יישאו הצדדים, בשלב זה, בחלקים שווים, מחצית כל צד.

המומחה לא יחל בעבודתו אלא לאחר שיודיע לבית המשפט את שיעור שכרו, בגין חוות הדעת וכן בגין שאלות הבהרה ככל ויידרש להן, ולאחר שבית המשפט יאשר את שכר הטרחה, ויורה למומחה להתחיל בהכנת חוות הדעת.

המומחה מתבקש למסור הודעה לתיק ביהמ"ש ולצדדים באשר לגובה שכר טרחתו וזאת בתוך 10 ימים מקבלת הודעה זו. המומחה ידאג להבטיח תשלום שכרו.

אי מילוי אחר הוראה מהוראות החלטה זו כמוהו כאי קיום צו בית-המשפט בקדם המשפט.

למען הסר ספק מובהר בזה שגם תשלום שכרו של המומחה, ותאום פגישה עימו, ככל שתידרש,

הם חלק מהוראות החלטה זו, כמו גם הגשתה במועד של כל הודעה הנדרשת לפי החלטה זו.

ככל שיקבע המודד בחוות דעתו, כי קיימת פלישה של הנתבעת לחלקת התובעת ובהתאם לסעיף 9 להסדר הגישור החלקי, אמנה שמאי מקרקעין לצורך שומת שטח הפלישה.

המזכירות תעביר עותק מהחלטה זו למומחה ולב"כ הצדדים.

ניתנה היום, כ"ז ניסן תשע"ח, 12 אפריל 2018, בהעדר הצדדים.

