|  |  |  |
| --- | --- | --- |
|  | |  |
| **לפני כבוד השופט איתן קורנהאוזר** | | |
| **המבקשים:** | **שרון סאידיאן** | |
| **נגד** | | |
| **המשיבים:** | **1. מדינת ישראל**  **2. משטרת ישראל / ענף התנועה**  **3. פרקליטות מחוז תל אביב אזרחי** | |
|  | | |

|  |
| --- |
| **החלטה** |

מדובר בשתי בקשות "לביטול עונש בשל התיישנות לפי סעיף 10 לחסד"פ".

ב"כ המבקש הבהירה במהלך הדיון, כי מדובר למעשה בבקשות למתן פסק דין הצהרתי. המשיבה 3 ציינה, שיש מקום להגשת בקשה מפורטת הנסמכת על תצהירים.

שאלת המסלול המשפטי ההולם בקשות אלה הוכרעה זה מכבר, באופן בו יש להגיש בקשה למתן פסק דין הצהרתי בדרך של המרצת פתיחה בבית משפט אזרחי (ראו עפ"ת (מרכז) 10632-06-14 **יוסף גולדמן נ' מדינת ישראל,** (1.10.2014), והפסיקה המפורטת בו).

מסלול זה אכן תואם את הבהרת הצדדים במהלך הדיון.

הבקשות שלפני הוגשו בדרך שונה מזו שנקבעה בהלכה, דיונית ומהותית. לפיכך, אני מורה על מחיקת הבקשות.

אין בהחלטה זו כדי למנוע הגשת בקשה מתאימה, במסלול המשפטי הנכון.

המזכירות תודיע לצדדים.

ניתנה היום, כ"ו ניסן תשע"ח, 11 אפריל 2018, בהעדר הצדדים.

