|  |  |
| --- | --- |
| **בעניין:**  **התובעים** | **.1 נאורה רננה שראל**  **.2 בנימין שראל**  ע"י ב"כ עו"ד ירון מויאל |
| **נגד** | |
| **הנתבעים** | .1 שירותי בריאות כללית (ניתן פסק דין)  ע"י ב"כ עו"ד יעקב אבימור ו/או דוד בן עזרי  **.2 בית חולים "אלישע"**  ע"י ב"כ עו"ד חיים זליכוב ו/או עו"ד שיראל רוטשילד |
| **ובעניין:**  **המודיעה** | שירותי בריאות כללית (ניתן פסק דין)  ע"י ב"כ עו"ד יעקב אבימור ו/או עו"ד דוד בן עזרי |
| **נגד** | |
| **צדדי ג'** | 1. מדינת ישראל – משרד הבריאות (ניתן פסק דין)  2. בית חולים "רבקה זיו" צפת (ניתן פסק דין)  ע"י ב"כ עו"ד אמיר כצנלסון ו/או עו"ד הדס רמב"ח |

|  |
| --- |
| **פסק דין** |

1. בתיק זה ניתן פסק דין ביום כח בשבט תשע"ח (13.2.18), אשר הסדיר את מערכת היחסים בין התובעים לנתבעת 1 ולצדדים שלישיים 1 ו-2 בדרך של דחיית התביעה נגדם ועל פטור מתשלום יתרת האגרה וכן תשלומים שפורטו באותו הסכם.
2. לאחר מתן פסק הדין האמור, ביקשו הצדדים להשאיר את התיק פתוח ביחס לתביעה נגד נתבעת 2. על כך ניתנה על ידי החלטה, ביום 20.2.18, לפיה עליהם להודיע האם יש צורך בקיום הליכים נוספים.
3. הצדדים הודיעוני, ביום 8.3.18, כי הם בהליכי מו"מ עם הנתבעת 2 בניסיון לסיים את התיק מחוץ לכותלי בית המשפט. בעקבות הודעה זו איחלתי לצדדים הצלחה וסיום מוסכם, וביקשתי כי ידווחו לי תוך 30 יום, האם הסתיים העניין.
4. ואכן, ביום 10.4.18 הודיעוני הצדדים, ב"כ התובעים, עו"ד ירון אמויאל, וב"כ הנתבעת 2, עו"ד חיים זליכוב, כי הגיעו להסכם פשרה מחוץ לכותלי בית המשפט, ובהתאם להסכמות שגובשו הם מבקשים להורות על דחיית התביעה ללא צו להוצאות.
5. כמו כן ביקשו עורכי הדין הנ"ל כי ביהמ"ש יורה על החזר האגרה ששולמה על ידי התובעים, וכן על פטור מתשלום יתרת האגרה, וזאת, לאור העובדה כי התקיימו בתיק שתי ישיבות של קדם משפט, וכן לאור החיסכון בזמן השיפוטי והמאמצים שהשקיעו הצדדים בסיום התביעה מחוץ לכותלי בית המשפט.
6. אני רואה לנכון לציין בחיוב את הפעולה הברוכה של עורכי הדין, אשר הצליחו להגיע להסדר מחוץ לכותלי בית המשפט.
7. אני נענה לשתי הבקשות של הצדדים.
8. ניתן בזה תוקף של פסק דין להסכמות המפורטות בהודעה על דחיית התביעה מיום 10.4.18.
9. אני מורה לגזברות על החזר האגרה ששולמה על ידי התובעים, וכמו כן אני פוטר בזה את הצדדים מתשלום יתרת האגרה.
10. לאור העובדה כי הצדדים לא ביקשו שאחייב מי מהם או את הצד השני בשכר טרחת עורך דין, אני מניח כי הדבר הוסדר ביניהם במסגרת ההסכמה על דחיית התביעה, ועל כן אני מורה כי כל צד יישא בהוצאותיו, שכן הנוסח המבוקש הוא לדחיית התביעה ללא צו להוצאות.
11. **המזכירות** תשלח פסק דין זה לב"כ הצדדים, ותסגור את התיק מינהלית, והפעם באופן סופי, ומאחר וזה פסק הדין השני בתיק המסיים את המחלוקות שבין כל הצדדים בתיק.

**ניתן היום, כ"ו ניסן תשע"ח, 11 אפריל 2018, בהעדר הצדדים.**

