|  |  |  |
| --- | --- | --- |
| **בפני** | **כב' הרשמת הבכירה ליאת דהן חיון** | |
| **תובעת** | | **א.ניר פינוי פסולת בע"מ** |
| **נגד** | | |
| **נתבעת** | | **ע.מ.ו.מ. עתאמנה רינה 1990 לבנין ופיתוח בע"מ** |

|  |
| --- |
| **החלטה** |

לאחר שעיינתי בבקשה על נספחיה, הגעתי למסקנה כי יש להיעתר לה לאור קיומן של ראיות מהימנות לכאורה לקיומה של עילת התביעה, ולאור קיומו של חשש סביר להכבדה על ביצועו של פסק הדין, ובשל מאזן הנוחות שבין הצדדים.

מכל הנימוקים דלעיל, אני מורה כדלקמן:

1. מוטל בזאת צו עיקול על כל זכויות המשיבים אצל המחזיקים כמפורט בבקשה.

העיקול מוגבל לסכום של 35,848 ₪ , צמוד למדד המחירים לצרכן הידוע בעת מתן הצו.

2. צו העיקול לא ייכנס לתקפו אלא בכפוף לכך שמלכתחילה הומצא כתב התחייבות עצמית לפיצוי בגין כל נזק שייגרם על ידי העיקול למי שאליו מופנה הצו, אם תיפסק התביעה או יפקע הצו מסיבה אחרת. היה ולא הופקדה התחייבות עצמית כאמור – פוקע הצו מאליו.

3. הצו ניתן בכפוף להוראות כל דין בדבר פטור מעיקול ולא יחול על נכסים ו/או זכויות כדלקמן:

3.1 חשבון עו"ש וחשבון חח"ד ביתרת חובה.

3.2 על חשבונות משותפים של המשיב עם אחרים

3.3 ערבויות לחשבון עו"ש וחשבון חח"ד כשהחשבון נמצא ביתרת חובה.

3.4 מלאי עסקי.

3.5 משכורת, שכר , גימלה חודשית ו/או קצבה חודשית של הנתבע.

**פרק ערבויות וערבונות**

ערבון

4. תחילת תקפו של הצו מותנה בהפקדת ערבון (בערבות בנקאית או במזומן) בגובה 7,500 ₪ לטובת המשיב וללא הגבלה בזמן.

התנאים:

5. הערבון יופקד בתוך 3 ימים ממועד קבלת החלטה זו ויכלול , בין השאר, גם התנאים הבאים:

א. כי נועד לשם פיצוי בגין כל נזק שייגרם ע"י הצו לכל מי שאליו מופנה הצו אם תיפסק

התובענה או אם הצו פקע מסיבה אחרת.

ב. כי יעמוד בתוקף למשך תקופה של שישה חודשים לאחר פקיעת הצו, כולו או חלקו. אם תוגש בקשה (או תובענה) למימוש הערבון, תוך המועד הנ"ל, הוא יישאר בתוקף עד למתן החלטה סופית בבקשה או בתובענה.

ג. הסכום הנקוב יהא צמוד למדד יוקר המחייה ויישא הפרשי הצמדה וריבית על פי חוק פסיקת ריבית והצמדה, תשכ"א – 1961, מיום חתימת הערבון ועד ליום התשלום בפועל.

6. ערבון שלא יכיל ההתניות הנ"ל – לא תתקבל ע"י המזכירות, אלא אם יקבע בית המשפט אחרת.

7. בנסיבות, מצאתי לפטור את המבקשת מהפקדת ערבות צד ג'.

8. בהתאם לתקנה 367 (ב) לתקנות סדר הדין האזרחי , ימציא ב"כ המבקשת למשיב את העתק הצו , הבקשה והמסמכים שצורפו אליה , בתוך שלושה ימים מיום הפקת העיקולים במזכירות .

9. החלטה זו תישלח לב"כ המבקשת בלבד, ותיוותר חסויה עד חלוף המועד שנקבע לצורך ביצוע המסירה למשיבה, כמפורט לעיל.

ניתנה היום, כ"ו ניסן תשע"ח, 11 אפריל 2018, בהעדר הצדדים.

