|  |  |  |
| --- | --- | --- |
| **בפני** | **כבוד השופט רונן פיין** | |
| **תובע** | | **רפאל כהן** |
| **נגד** | | |
| **נתבעת** | | **כלל חברה לביטוח בע"מ** |
|  | | |
|  | |  |
|  | | |

|  |
| --- |
| **החלטה** |

בפני בקשת התובע לתיקון כתב התביעה. התובע לא ציין זאת בבקשתו, אך מדובר בבקשה לתיקון בשנית, לאחר שהתובע הגיש כתב תביעה מתוקן מטעמו בתאריך 15/10/17.

הנתבעת טרם הגישה כתב הגנה מטעמה לכתב התביעה המתוקן והתובע הגיש הבקשה דנן.

לאחר עיון חוזר ונשנה בבקשת התובע, בתגובת הנתבעת ובתשובת התובע, הגעתי למסקנה כי בשלב זה ולאור טענות הנתבעת בכל הנוגע להתיישנות טענות התובע בבקשה, לא אוכל להכריע בבקשה על סמך כתבי טענות הצדדים אשר בפני בלבד ומבלי שהתמונה המלאה תיפרש בפני.

אמנם התובע הודיע כי אין הוא מעוניין יותר בקיומו של הליך גישור, אך אני סבור כי בנסיבות העניין כאן ובטרם מתן הוראות בדבר המשך שמיעת התובענה - כי הצדדים ימצו אפשרות הגישור עד תום.

בזהירות המתבקשת אומר כי אני סבור כי לאור טענות הנתבעת כאמור, כדאי לתובע למצות ניסיון זה, בטרם אכריע בבקשה, הכרעה אשר ייתכן ותסתום הגולל על התביעה כולה.

הצדדים מתבקשים להגיש הודעה מטעמם, לא יאוחר מיום 30/4/18 בנוגע להליך הגישור.

ככל שלא תוגש הודעה כאמור או התובע יעמוד על עמדתו הנ"ל, תינתן החלטה מתאימה.

לעיוני למתן החלטה ליום 3/5/18.

המזכירות תמציא לצדדים החלטה זו.

ניתנה היום, כ"ו ניסן תשע"ח, 11 אפריל 2018, בהעדר הצדדים.

