|  |  |  |  |
| --- | --- | --- | --- |
|  | | | **מספר בקשה:2** |
| **בפני** | **כב' השופט אבישי זבולון** | | |
| תובע | | **פלוני** | |
| **נגד** | | | |
| **נתבעים** | | **1.מוניר אלהואשלה**  **2.שומרה חברה לביטוח בע"מ** | |

|  |
| --- |
| **החלטה** |

1. זוהי החלטה בבקשת התובע, למינוי מומחים רפואיים, לצורך מתן חוות דעת רפואית בשאלת הנכות הרפואית.
2. התובע הגיש תביעה לפיצויים בגין פגיעתו בתאונת דרכים שאירעה לטענתו ביום 7/2/17 .
3. התובע ביקש למנות מומחים רפואיים בתחום הנוירולוגיה והאורתופדיה. לטענתו, הוא סובל עקב התאונה מסימפטומים שונים, כפי שעולה בין היתר מהמסמכים הבאים :

א. סיכום רפואי-שחרור מהמלרד – "בבדיקה מצב כללי טוב, יציב ונינוח. מתהלך היטב ללא צליעה. רגישות פארהוורטברלית איזור מותני, ללא רגישות גרמית, ללא דפורמציה...מניע 4 גפיים באופן חופשי...בצילום עמ"ש מותני מבנה גרמי תקין, ללא עדות לשבר או פריקה".

ב. סיכום ביקור מיום 9/2/17 – "בבדיקה – הליכה עם גב ישר. רגישות במישוש על פני טרפזיוס דוצידי, רגישות פרה ורטברילת לאורך חוליות גביות ולומבריות."

ג. הפניה למכון פיזיותרפיה מיום 28/2/17.

ד. רישום ביקור מיום 12/2/17 – "רגישות במישוש על פני טרפיזיוס, רגישות פרה ורטברלית לאורך חוליות גביות ולומבריות. כוח גס שמור."

ה. אישורי מחלה לתקופות שונות.

ו. סריקה טומוגרפיה של עמוד שדרה מותני/סקרלי – "אין לראות הרס גרמי או שבר בגופי החוליות או בקשתות אחוריות...יש לציין עיוות בזיז הרוחבי משמאל בחוליה 2L – מום מולד. 5L-4L- בלט דיסק קל אחורי מרכזי"

ה. סיכום ביקור מיום 20/12/17 – "...תנועות עמוד שדרה מוגבלות מלווה בכאבים ללא חוסר נירוואסקולארית. תנועות עמוד שדרה מוגבלות בכיפוף והטיות. לאחרונה חלה החמרה בכאבים".

1. הנתבעת מתנגדת למינוי מומחה בתחום האורתופדי בטענה כי לא מתקיים רצף טיפולי בתחום זה והתובע לא צירף תיעוד עדכני ונראה כי החלים מפגיעתו. בנוסף טוענת כי אין למנות מומחה בתחום הנוירולוגי כאמור בבקשת התובע, זאת מאחר ולא צורפו מסמכים לתמיכה במינוי מומחה בתחום זה.
2. לאור האמור לעיל, ולאחר שעיינתי בבקשה, בתגובת הנתבעת, בכתב התביעה על נספחיו ובמסמכים הרפואיים שצורפו לבקשה, סבורני כי בשלב זה, יש להיעתר לבקשה לקבל חוות דעת לקביעת הנכות הרפואית בתחום האורתופדיה, זאת בהינתן כי במסמכים הנוספים שצורפו לתיק, עולה כי יש רצף טיפולי וראשית ראייה למינוי מומחה בתחום זה.

ביחס למינוי מומחה בתחום הנוירולוגיה, לא נמצאו מסמכים רפואיים לתמיכה בבקשת התובע למינוי ולפיכך, איני רואה לנכון למנות מומחה בתחום זה.

לפיכך אני מורה על מינויו של :

**ד"ר דוד הנדל מרחוב נחשון 12, אבו טור, ירושלים** כמומחה רפואי מטעם בית משפט בתחום האורטופדיה.

המזכירות תעביר למומחה החלטתי זו, והוא מתבקש להודיע לבית המשפט תוך 10 ימים דבר הסכמתו לשמש כמומחה בתיק זה והאם קיימת מניעה מצדו לנוכח זהותם של הצדדים או מסיבה אחרת. תוך 10 ימים יודיעו הצדדים אם יש להם התנגדות למינוי המומחה בשל קשריו עם אחד הצדדים. בהעדר הודעה יובן כי לא קיימת מניעה כלשהי מצד הצדדים או המומחה.

1. המומחה יקבע ממצאים לגבי מצבו הרפואי של התובע בעקבות **האירוע מיום 7/2/17** ובמיוחד יתייחס ל :

א. האם לוקה התובע כיום בנכות, ואם כן, לאיזה תקופה ומה שיעור הנכות.

ב. המומחים יתייחסו לקשר שבין האירוע לבין מצב התובע נכון להיום.

ג.  האם יהיה התובע זקוק לטיפולים רפואיים בעתיד, ואם כן-מהם סוגי

הטיפולים ומהי העלות המשוערת של טיפולים אלה לפי המחירים הנכונים להיום.

ד. האם יש לצפות לשיפור או להחמרה במצבו בעתיד.

1. בעלי הדין רשאים להעביר למומחה כל מסמך רפואי שבידיהם, למעט חוות דעת מומחים. המומחה יציינו בחוות הדעת אלו מסמכים היו בפניהם לצורך מתן חוות הדעת.
2. בשלב זה תשא הנתבעת 2 בשכרם של המומחים וזה יילקח בחשבון הסכומים שיפסקו. שכרו של המומחה לא יעלה על 4,500 ₪ בתוספת מע"מ, והוא ישולם ע"י הנתבעת 2 ישירות על פי חשבונית שתומצא על ידי המומחה.
3. חוות הדעת תימסר לבית המשפט ולבעלי הדין ככל האפשר תוך 60 יום מהיום.
4. בעלי הדין רשאים להפנות למומחים שאלות הבהרה תוך 15 יום ממועד קבלת חוות הדעת והמומחים מתבקש להשיב תוך 15 יום נוספים.
5. תחשיב נזק מטעם התובעת יוגש עד 30 יום מקבלת חוות הדעת.

תחשיב נזק מטעם הנתבעת יוגש בחלוף 30 יום נוספים.

1. נקבע לישיבת קדם משפט ליום 22/10/18 בשעה 09:00 .

ניתנה היום, כ"ו ניסן תשע"ח, 11 אפריל 2018, בהעדר הצדדים.

