|  |  |
| --- | --- |
| **לפני כבוד השופטת ליעד שגב** | |
| **התובעת:** | **שלמה חברה לביטוח בע"מ** |
| **נגד** | |
| **הנתבעים:** | **1.ארז אדיב**  **2.הראל חברה לביטוח בע"מ** |

|  |
| --- |
| **פסק דין** |

בתוקף סמכותי לפי סעיף 79א לחוק בתי המשפט (נוסח משולב) התשמ"ד – 1984, הנני קובעת כדלקמן:

לאחר שעיינתי בכתבי טענות הצדדים על נספחיהם, התרשמתי באופן בלתי אמצעי מעדותם של הנהגים, עמדתי על נסיבות התאונה ובחנתי את מכלול הראיות שהובאו בפני, לרבות, הודעות הנהגים למבטחות, חוו"ד השמאי, תמונות הנזק ושרטוט מקום התאונה, אני קובעת כי יש לחלק את האחריות לתאונה ולנזקיה כך שהנתבעים יישאו ב-80% מן האחריות והתובעת תישא ב-20% הימנה.

בהתאם, ובשים לב למועד בדיקת רכב התובעת על ידי שמאי, אני מחייבת את הנתבעים, באמצעות הנתבעת מס' 2, לשלם לתובעת - בתוך שלושים ימים מהיום - את הסך של 2,800 ש"ח, בצירוף אגרת משפט כפי ששולמה והפרשי הצמדה וריבית מיום הגשת התביעה ועד לתשלומם בפועל ובתוספת שכ"ט עו"ד בסך כולל של 1,500 ש"ח, כשהוא נושא הפרשי הצמדה וריבית כחוק מהיום ועד לתשלום בפועל.

הנתבעת מס' 2 תישא בהוצאות העדים, כפי שנפסקו.

כיוון שפסק הדין ניתן על דרך הפשרה, ניתן פטור מתשלום המחצית השנייה של האגרה.

ניתן היום, כ"ו ניסן תשע"ח, 11 אפריל 2018, בהעדר הצדדים.

