**12 אפריל 2018**

**לפני:**

**כב' הרשמת קארין ליבר-לוין**

|  |  |
| --- | --- |
| **המבקש:** | **biniam mezenge**  **ע"י ב"כ: עו"ד שרון** |
| **-** | |
| **המשיבים:** | **1. ראבי סאמר**  **2. א.מ. רקפת בע"מ**  **3. שוק העיר (ט.ע.מ.ס) בע"מ** |

**החלטה**

1. לפני בקשה התובע לגביית עדותו בהליך של עדות מוקדמת, מאחר והוא עתיד לעזוב את הארץ. התובע צירף לבקשתו תצהיר,כרטיס טיסה ליום 30.4.2018 וכן מכתב מרשות ההגירה והאוכלוסין המורה על התייצבותו בנמל התעופה בן גוריון מספר שעות לפני מועד טיסתו.

2. **הצדדים מוזמנים לשמיעת עדותו המוקדמת של התובע ביום 26.4.2018 בשעה 14:30.**

3. ב"כ התובע תמציא במסירה אישית העתק מכתב התביעה, בקשה לשמיעת עדות מוקדמת, תצהיר עדות ראשית מטעם התובע והחלטתי זו לידי הנתבעים וזאת עד ליום ראשון, 15.4.2018 בשעה 12:00.

4. העתק מאישור המסירה יומצא לביה"ד במועד הדיון.

5. התובע יזמן מתורגמן בלתי תלוי למועד הדיון.

6. לא יאוחר מיום 30.5.2018 ימציא התובע אישור רשמי המלמד כי יצא את ישראל ואימתי. לא יוגש אישור במועד כאמור ישקול בית הדין למחוק את התביעה ו/או לחייב את התובע בהוצאות משמעותיות לרבות הוצאות לטובת אוצר המדינה.

תשומת לב התובע כי באחריותו להעביר לבא כוחו העתק מכרטיס הטיסה לאחר המעבר בביקורת גבולות שאם לא כן, לא תישמע טענה שנדרש מתן צו לרשויות ההגירה לצורך הגשת אישור כאמור.

7. המזכירות תשלח לבא כוח התובע החלטה זו באמצעות פקס ותוודא קבלתה טלפונית.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

