|  |  |  |
| --- | --- | --- |
| **בפני** | **כב' השופט אריה נאמן** | |
| **בעניין:** | | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | | **1. גרינברג לידיה, ת"ז 312697477**  **2. גרינברג שמעון, ת"ז 40734162**  **להלן: "החייבים"** |
| **ובעניין:** | | **הכונס הרשמי מחוז חיפה**  **להלן: "הכונ"ר"** |
| **ובעניין:** | | **עו"ד רועי ספיבק**  **להלן: "המנהל המיוחד"** |

|  |
| --- |
| **פסק דין** |

עיון בתיק מגלה כי למרות ההחלטה מיום 18.3.18, החייבים לא הגישו לתיק את אישור המנהל המיוחד בדבר הסרת מחדליהם.

בנסיבות אלו, ובזיקה להתראה שניתנה בהחלטה לעיל כי במידה ולא יצורף האישור אורה על ביטול ההליך ללא כל התראה נוספת, אין לי אלא לראות את החייבים כמי שוויתרו על הצורך בהמשך ההליך, ועל כן אין מנוס אלא למחוק את בקשתם העיקרית.

יובהר כי מחדלי החייבים שעה שהם חוסים תחת צו הכינוס שניתן בעניינם מהווים התנהגות בחוסר תום לב, שעה שמחד גיסא נהנים החייבים מהטבות הנובעות מצו הכינוס, ומאידך גיסא אינם מבצעים הנדרש מהם במסגרת הליך הפש"ר.

לפיכך אני מורה על מחיקת הבקשות לפשיטת רגל של שני החייבים על כל ההשלכות הנובעות מכך.

בנסיבות אלה, ההגבלות שהושתו בצווי הכינוס על החייבים מבוטלות, וצווי עיכוב יציאה מן הארץ יעמדו על כנם למשך 90 יום נוספים.

**הדיון הקבוע ליום 24.4.18– מבוטל.**

תנאי להגשת בקשה לביטול פסק דין זה הינו צירוף אישור מחלקת הפיקוח במשרדי הכונ"ר או אישור המנהל המיוחד בדבר סילוק מחדלי החייבים בתוך 90 יום מהיום.

הגשת בקשה עיקרית חדשה תהא בהתאם להלכ' אלקצאצי (ע"א 8673/13 **גמיל אלקצאצי נ' כונס הנכסים הרשמי** [2.4.14]).

הוצאות ההליך ישולמו בהתאם לתקנות (הוצאות המנהל המיוחד בסך של 500 ₪ ישולמו בנוסף), ולחלופין, לפי הנחיות הכונ"ר לעניין תעריפים מינימאליים, לפי הגבוה מביניהן, והיתרה תועבר לנושים בכפוף לכל דין תקף.

פסק-דין זה ניתן בפועלי כרשם.

ניתן היום, כ"ו ניסן תשע"ח, 11 אפריל 2018, בהעדר הצדדים.

