|  |  |  |
| --- | --- | --- |
|  | | **מספר בקשה:** **2** |
| **לפני כבוד השופט דניאל הורוביץ** | | |
| **התובע:** | **גיא מילשטין** | |
| **נגד** | | |
| **הנתבעת:** | **כלל חברה לביטוח בע"מ** | |

|  |
| --- |
| **פסק דין** |

לפניי בקשה למתן פסק דין בהיעדר הגנה בתביעה קטנה.

כתב התביעה והזמנה לדין הומצאו לכאורה כדין לנתבעת ביום 17.1.18. משחלפו 15 יום שנקצבו בתקנה 4(ב) לתקנות שיפוט בתביעות קטנות (סדרי דין), התשל"ז-1976 (להלן – **"התקנות"**) ולא הוגש כתב הגנה, עותר התובע למתן פסק דין בהיעדר הגנה.

בנסיבות אלה ראיתי לעשות שימוש בסמכותי לפי תקנה 10 לתקנות ולתת פסק דין על יסוד כתב התביעה בלבד. בהנחה שכל האמור בכתב התביעה הוא אמת, החלטתי לקבל את התביעה ולקבוע כי הנתבעת תשלם לתובע סך של 4,312 ₪. כמו כן תשלם הנתבעת לתובע הוצאות משפט בסך של 300ש"ח. סכומים אלה ישולמו תוך 30 יום שאם לא כן יישאו הפרשי הצמדה וריבית כחוק מהיום ועד התשלום בפועל.

הואיל ופסק הדין ניתן במעמד צד אחד, אפשר להגיש בקשה לביטולו לבית משפט זה תוך 7 ימים ממועד המצאתו לידי הנתבעת.

המזכירות תשלח עותק מפסק הדין לצדדים בדואר רשום עם אישור מסירה.

ניתן היום, כ"ו ניסן תשע"ח, 11 אפריל 2018, בהעדר הצדדים.

