|  |  |  |
| --- | --- | --- |
| **בפני** | **כבוד השופטת ריבה שרון** | |
| **תובע**ת | | **פלונית**   * **ע"י ב"כ עוה"ד דבי שמואלי ואח'** |
| **נגד** | | |
| **נתבעת** | | **שומרה חברה לביטוח בע"מ - ע"י ב"כ עוה"ד מיכל אבנרי ואח'** |

|  |
| --- |
| **החלטה** |

1 התובעת- ילידת 1982, הייתה מעורבת בת.ד.עבודה נשוא התביעה מיום 7/9/14 (להלן: "**התאונה**"). לאחר שעיינתי במסמכים הרפואיים שהוצגו ובחנתי את טיעוני הצדדים, מצאתי שיש ראשית ראיה למינוי מומחה מטעם בית המשפט בתחום האורתופדיה.

**2. אני ממנה איפוא את ד"ר מוריס אגסי (להלן: "המומחה"), שיואיל ליתן חוו"ד, לקבוע בעיקר אם קיים קשר סיבתי בין התאונה ובין תלונותיה של התובעת והטיפולים שעברה, האם נותרה נכות (תוך התייחסות לנכויות זמניות ולנכות צמיתה, אם בכלל ואם כן- האם היא סופית), להתייחס לצורך בטיפולים והאם ניתן לבצעם במסגרת הרפואה הציבורית וכן לקיומה של נכות שאינה קשורה בתאונה, ככל שיש כזו.**

**3.** כתב המינוי יעוכב עד ליום 26/4/18. עד ליום 24/3 יוכלו הצדדים להודיע אם קיימת מניעות אובייקטיבית (מבוססת ומנומקת) מפני מימוש המינוי בהליך זה. אי הודעה- תחשב הסכמה.

גם המומחה מתבקש לבחון ולהודיע, בטרם יחל בעבודתו, (רק) אם ידוע לו על מניעות ממשית מפני מימוש המינוי., שנשמטה מעיני הצדדים.

1. בשכ"ט המומחה בגין חוו"ד אותו אני מעמידה על הסך של 5,000 ₪ בתוספת מע"מ כחוק ובעלות כל בדיקת עזר/אבחון שידרשו למומחה עבורה- תישא בשלב זה הנתבעת, כמימון ביניים בלבד, באמצעות ב"כ .

המומחה מתבקש לשלוח את דרישתו לתשלום בתוך 21 יום ממועד קבלת כתב המינוי, ולצרף לדרישתו אישור על ניהול ספרים ופטור מניכוי מס במקור.

1. ב"כ הצדדים יעקבו ויוודאו כי דרישת התשלום של המומחה נתקבלה במשרדם עד ליום 24/5, ואם לא תגיע- יפעלו לבקשה. לאחר מכן- יוודא ב"כ הנתבעת כי החשבון משולם בתוך 30 יום ממועד קבלת הדרישה. אסמכתא בדבר התשלום תישלח בפקס לב"כ הצד שכנגד ולמרפאת המומחה, לאחר ביצועו. אבקש להקפיד על האמור.

5. מועד הבדיקה **לא יקדם מחלוף 45 יום ממועד המצאת העתק הפניה למומחה לידי ב"כ הנתבעת. התאריך יודע לב"כ הנתבעת, מיד לאחר תיאומו.**

6. הצדדים ימציאו לידי המומחה את כל המסמכים הרפואיים בהתאם לדין ולפסיקה וכן כל מסמך שיתבקש על ידו לצורך חוו"ד. מסמכי הנתבעת יומצאו לידיו בתוך 30 יום ממועד קבלת העתק הפניה למומחה מצד התובעת.

הפניות אל המומחה תהיינה בכתב, עם העתק לצד שכנגד, וללא הרחבות, תוספות, פרשנויות וכיו"ב.

7. המומחה יואיל לבדוק את התובעת ולהגיש את חוות דעתו לבית המשפט ובתוך 30 יום ממועד הבדיקה והשלמת בדיקות עזר ככל שתתבקשנה. שאלות הבהרה תישלחנה בתוך 30 יום.

8. הליכים מקדמיים שטרם הסתיימו, יושלמו הדדית עד ליום 29/4/18.

9. פגרות בתי המשפט תבואנה במניין הימים והמועדים שנקבעו בהחלטתי

10. הדיון הקרוב מתיתר.הצעתי תשלח בדואר, בבוא העת. ב"כ הצדדים ירשמו לפניהם את התיק לת.פ מעקב אחר התהליך ויואילו להימנע מפניות לבימ"ש, בעניינים שניתן לפתור ביניהם ע"ד של הדברות ישירה.

ניתנה היום, כ"ז ניסן תשע"ח, 12 אפריל 2018, בהעדר הצדדים.

