|  |  |  |
| --- | --- | --- |
| **בפני** | **כבוד השופטת אורית ליפשיץ** | |
| **תובעים** | | **פלוני** |
| **נגד** | | |
| **נתבעים** | | **מנורה מבטחים ביטוח בע"מ** |

|  |
| --- |
| **החלטה** |

1. לאור הודעת המומחה מיום ה- 12/4/18, הנני מורה על ביטול החלטתי מיום ה- 9/3/18, ועל ביטול מינויו של דר' גבריאל סנדרו כמומחה בית המשפט בתיק זה.

תחתיו הנני ממנה את **פרופ' שטנר עמיחי, מספר טלפון 050-6262319,**  כמומחה רפואי מטעם בית המשפט בתחום הפנימאי, מומחה אשר יבדוק את התובעת.

2. המומחה יקבע ממצאים לגבי מצבה הרפואי של התובעת בעקבות האירוע נשוא כתב התביעה, ובמיוחד יתייחס לפרמטרים הבאים:

2.1 . האם לוקה התובעת כיום בנכות, ואם כן, לאיזו תקופה ומה שיעור הנכות.

2.2 . הקשר שבין האירוע לבין מצב התובעת נכון להיום.

2.3 . האם תהא התובעת זקוקה לטיפולים רפואיים בעתיד, ואם כן- מהם סוגי הטיפולים ומהי

העלות המשוערת של טיפולים אלה לפי המחירים הנכונים להיום.

2.4 . האם יש לצפות לשיפור או להחמרה במצבה בעתיד.

2.5. זאת ועוד, המומחה ייתן המלצתו וחוות דעתו ביחס לצורך במינוי מומחה נוירולוג לבדיקת התובעת, ויחווה דעתו, בשים לב לטענות התובעת, האם יש צורך ממשי בכך.

3. בעלי הדין רשאים להעביר למומחה מסמכים רפואיים בלבד.

המומחה יציין בחוות דעתו אלו מסמכים היו בפניו לצורך מתן חוות הדעת.

4. בשלב זה תישא הנתבעת בשכרו של המומחה, וזה יילקח בחשבון הסכומים שיפסקו.

שכרו של המומחה לא יעלה על 5000 ₪ בתוספת מע"מ, הצדדים יפקידו את שכר המומחה במזכירות, אשר לא תוציא כתב מינוי בטרם הופקדו הכספים ולחילופין יגישו הודעה לפיה שכר טרחתו של המומחה שולם ישירות למומחה.

5. חוות הדעת תימסר לבית המשפט ולבעלי הדין ככל האפשר בתוך 60 יום מהיום.

6. בעלי הדין רשאים להפנות למומחה שאלות הבהרה בתוך 15 יום ממועד קבלת חוות

הדעת והמומחה מתבקש להשיב בתוך 15 יום נוספים.

7. תחשיב נזק מעודכן מטעם התובעים יוגש 45 יום לאחר הגשת חוות הדעת.

תחשיב נזק מעודכן מטעם הנתבעים יוגש 30 יום לאחר הגשת תחשיב הנזק העדכני מטעם התובעים.

לעיוני בתום המועד.

ניתנה היום, כ"ז ניסן תשע"ח, 12 אפריל 2018, בהעדר הצדדים.

