|  |  |  |
| --- | --- | --- |
| **בפני** | **כב' הרשמת הבכירה כרמית חדד** | |
| **התובעת:** | | **חברת פרטנר תקשורת בע"מ** |
| **נגד** | | |
| **הנתבעת:** | | **רחל יהודית קניאז** |

|  |
| --- |
| **החלטה** |

בתובענה זו ניתנה רשות להתגונן ובהתאם להוראות תקנה 214 ב 1 לתקנות סדר הדין האזרחי, תשמ"ד – 1984 (להלן: "התקנות"), תידון התובענה בסדר דין מהיר. משכך אני מורה כדלקמן:

**1. התובענה נקבעת לישיבה מקדמית ולשמיעת ראיות לפני ליום 28.11.2018 בשעה 09:00.**

על הצדדים **להתייצב באופן אישי** לישיבה המקדמית.

**הצדדים יהיו ערוכים לקיום דיון הוכחות מיד עם תום הישיבה המקדמית, ולסיכומים קצרים בעל פה.**

**2. התובע ימציא לבית המשפט ולבעלי הדין, עד ליום 10.06.2018** את כל המסמכים שיש לצרף לכתב תביעה בסדר דין מהיר בהתאם לתקנה 14 2 ג ו- 214 ח לתקנות, שאם לא כן יהא בית המשפט רשאי למחוק את התביעה ללא הודעה נוספת.

**3. הנתבע ימציא לבית המשפט ולבעלי הדין, עד ליום 25.07.2018** את כל המסמכים שיש לצרף לכתב הגנה בסדר דין מהיר בהתאם לתקנה 214 ג ו- 214 ח לתקנות או כתב הגנה מתוקן.

4. המסמכים שעל בעלי הדין לצרף בהתאם לתקנות 214ג' ו – 214ח' לתקנות הם כדלקמן:

א. תצהיר בעל דין ערוך לפי טופס 17א' לאימות העובדות בכתבי הטענות.

ב. חוות דעת של מומחים מקצועיים, אם ישנן.

ג. אסמכתאות משפטיות, אם ישנן

ד. רשימת מסמכים הנוגעים לתובענה, המצויים או שהיו מצויים ברשותו או בשליטתו ושאותרו על ידו לאחר חקירה ודרישה, וכן העתק או תצלום של כל מסמך המצוי ברשותו; לא היה המסמך מצוי ברשותו, עליו לצרף תצהיר בו יציין בידי מי, למיטב ידיעתו, מצוי המסמך.

5. כתבי הטענות המאומתים בתצהירים, בהתאם לטופס 17א', מהווים תצהירי עדות ראשית של בעלי הדין.

**בעלי הדין יגישו תצהירי עדות ראשית של העדים עד ליום 03.10.2018.** המועד להגשת תצהירי העדים חל בו זמנית על כל בעלי הדין בתובענה. לתצהירי העדים יצורפו כל המסמכים עליהם מסמך העד בתצהירו. תצהירי העדות הראשית יהיו ערוכים בהתאם להוראות תקנה 214 ט לתקנות.

תצהיר עדות שלא הוגש במועד לא יוגש אלא ברשות בית המשפט; עד אשר לא הוגש תצהיר עדות ראשית שלו לא יוכל להעיד, אלא ברשות בית המשפט ומטעמים מיוחדים שירשמו בכפוף להגשת בקשה לכך עד למועד הקבוע להגשת תצהירי העדים על פי החלטה זו.

מצהיר שלא יתייצב לדיון יימחק תצהירו ולא ישמש כראיה. הדיון לא יידחה בשל אי התייצבות עד מקום בו לא הומצאה לידי העד הזמנה כדין באמצעות בית המשפט ועל פי בקשה שתוגש על ידי הצד המבקש להעידו.

ניתנה היום, כ"ג ניסן תשע"ח, 08 אפריל 2018, בהעדר הצדדים.

