|  |  |  |
| --- | --- | --- |
|  | | **מספר בקשה: 2** |
|  | | |
| **התובעת:** | **פלונית** | |
| **נגד** | | |
| **הנתבעות:** | **1. עיריית אור עקיבא**  **2. איילון-חברה לביטוח בע"מ** | |

|  |
| --- |
| **החלטה** |

1. בהמשך להחלטתי מהיום אני ממנה בזאת את **ד"ר ברק חביב** מרח' התומר 26רמת השרון [טלפון: 054-7848145] כמומחה רפואי בתחום האורטופדי. בתיק זה.

2. המומחה יעיין במסמכים הרפואיים אשר יומצאו לו ע"י ב"כ בעלי הדין, יבדוק את התובעת ויקבע ממצאים לגבי מצבה הרפואי בעקבות התאונה מיום 28.4.14 ובמיוחד יקבע:

א. האם לוקה התובעת כיום בנכות, ואם כן, לאיזו תקופה ומהו שיעור הנכות?

מהן הנכויות הזמניות שיש לקבוע לתובעת ולאילו תקופות?

ב. האם יש לצפות לשיפור או להחמרה במצבה בעתיד?

ג. מה הן המגבלות התפקודיות של התובעת, אם בכלל, ובמיוחד בשים לב לעבודתה ולמקצועה.

ד. האם תהיה התובעת זקוקה לטיפולים רפואיים בעתיד, ואם כן, מה הם סוגי הטיפולים ומהי העלות המשוערת של הטיפולים האלה לפי המחירים הנכונים היום?

ה. המומחה יתייחס, בין היתר, לקשר שבין התאונה לבין מצב התובעת נכון להיום.

3. ב"כ בעלי הדין ימציאו למומחה הרפואי את כל המסמכים הרפואיים המצויים תחת ידיהם והנוגעים לתובעת מטעמם, לרבות חוות דעת רפואיות ומסמכי מל"ל, ככל שיש, וזאת בתוך 30 ימים מהיום.

העתק כל פניה אל המומחה יועבר במישרין לצד שכנגד.

4. בשכר טרחת המומחה בסך 4,500 ₪ בתוספת מע"מ, יישאו בשלב זה הצדדים בחלקים שווים וזאת עפ"י חשבונית שתומצא להם ע"י המומחה.

5. המומחה מתבקש ליתן חוו"ד בתוך 60 ימים מיום קבלת התיעוד הרפואי ורק לאחר ששכר טרחתו ישולם כאמור.

6. לתשומת לב המומחה, ישיבת קדם משפט נקבעה ליום 9.10.18

7. **המזכירות תודיע למומחה ולצדדים.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

