|  |  |
| --- | --- |
| **לפני כבוד הרשם הבכיר אבי כהן** | |
| **התובעים:** | **1.איי אי ג'י ישראל חברה לביטוח בע"מ**  **2.סאיג ראובן** שניהם ע"י ב"כ עוה"ד אריה ימין |
| **נגד** | |
| **הנתבעות:** | **1.נורה חילף**  **2.מגדל חברה לביטוח בע"מ** שתיהן ע"י ב"כ עוה"ד אושיק אליהו |

|  |
| --- |
| **פסק דין** |

לפניי תביעה כספית מיום 27.3.17 ע"ס 7,950 ₪ בסדר דין מהיר, שעילתה נזקי רכוש שנגרמו בתאונת דרכים מיום 15.5.16.

נערך היום בפניי דיון שבו נשמעו ראיות הצדדים, ובכללן עדויות שתי הנהגות המעורבות.

על יסוד בקשת והסכמת הצדדים לפסיקה בתיק זה בדרך של פשרה לפי סעיף 79א.(א) לחוק בתי המשפט [נוסח משולב], התשמ"ד – 1984, ללא נימוקים וללא גבולות, ולאחר שעיינתי בכל מסמכי וטענות הצדדים ונתתי דעתי לממצאי חקירות העדים בפניי, אני מחליט כך:

על בסיס מכלול הראיות שהוצגו ועפ"י מבחני הסתברות שנוהגים במשפט האזרחי, מצאתי להעדיף את גרסת התובעים, לגבי אופן התרחשות התאונה מושא התביעה ולגבי הגורם האחראי בנזיקין להתרחשותה, על פני גרסת הנתבעות, כאשר הגרסה המועדפת הנ"ל מבססת אחריות בלעדית בנזיקין של הנתבעות לקרות התאונה.

הנתבעות ישלמו לתובעים את הסכומים הבאים:

* סך של 7,950 ₪, בגין הנזקים, בצירוף הפרשי הצמדה מיום 27.3.17 ועד יום התשלום המלא בפועל.
* סך של 374 ₪ בגין מחצית ראשונה של אגרת בית משפט ששולמה.
* סך של 400 ₪, בגין שכר העדה בו חויבו התובעים.
* סך של 1,500 ₪ בגין שכ"ט עו"ד.

משניתן פס"ד לפי סעיף 79א לחוק בתי המשפט, אני מורה על ביטול החיוב במחצית השנייה של האגרה.

ניתן היום, כ"ז ניסן תשע"ח, 12 אפריל 2018, בהעדר הצדדים.

