|  |
| --- |
|  |

|  |  |  |  |
| --- | --- | --- | --- |
|  | | | |
| **בפני** | **כבוד השופטת שרה שדיאור** | | |
| **תובעים** | | **היא אטרש** | |
| **נגד** | | | |
| **נתבעים** | | **1. משרד החינוך/היועצת המשפטית**  **2. רשת עמל 1 בע"מ (חל"צ)** | |
|  | | | |
|  | | |  |

|  |
| --- |
| **החלטה** |

1. בפני בית הדין בקשות שונות נדון בהן כסדרן.
2. בפני בקשת התובעת למחיקת הנתבעת 2 שהוגשה אחרי סיום ההוכחות בהליך ואחרי הגשת סיכומי התובע ביום 8/4/18 לטענתה נוכח ההסכמות שגובשו ודחית מועד השימוע , התייתרה נוכחות הנתבעת 2 בהליך.
3. לפני התנגדות הנתבעת 2 למחיקה. וכן תשובה לתגובה.
4. הנתבעת 2חלקה על העובדות בבקשה לעניין מועדי הפניה למחיקה, וציינה כי עמל זו שפנתה למחיקה בתחילת ההליך וכי התובעת סירבה , וב"כ התובעת טען אחרת.אין בדעתי להיכנס לטענות ב"כ הצדדים על ההתנהלות ביניהם ואבדוק הבקשה לגופו של עניין.
5. לגופו טענה כי מועד הבקשה בא להימנע מהוצאות, וכי הייתה מעורבת מהותית בהליך לגופו ועלולה להנזק כספית בין היתר בעיצומים כספיים ממשרד החינוך.
6. לאחר ששקלתי מצאתי כי אין למחוק את הנתבעת 2 מההליך בשלב בו הוגשה הבקשה. שיקולי מחיקה וזכות התובע למחוק פורטו בהרחבה בפסק דינו של כב' הש' גולדברג מיום 3/1/18 בצ"ו 344448-07-17 בעניינה של תובעת זו.
7. מחיקה משמעה כי לא נוצר מעשה בית דין כלפי הנתבעת 2.
8. עוד קיים העניין הציבורי בסיום ההתדיינות, בפרט בהליך זה ונוכח גילגוליו השונים.
9. לכך יש להוסיף את השלב, לאחר שהנתבעת 2 הייתה שותפה לו מעשית לרבות הוכחות והבאת עד, חשופה לנזק כספי, ובפרט נוכח האמור בהחלטה מיום 27/3/18 הנוגעת ישירות לנתבעת 2:"**עוד מוסכם כי על בית הדין להחליט בהתאמה למה שיפסק בעניין החלטת השר , בעניין השימוע מטעם עמל**."
10. משכך אין מקום מהותית למחוק את עמל מהתביעה בכלל וודאי לא בשלב זה. הבקשה נדחית. הוצאותיה ילקחו בחשבון ויפסקו יחדיו עם ההוצאות שיפסקו בהליך העיקרי.
11. בפני בקשת התובעת להוציא את נספח 2 מסיכומי הנתבעת 2 ולמחוק סעיפים מסיכומי הנתבעת 2 . הנתבעת 2 צירפה לסיכומיה , פרט לנ/1 ונ/2 גם התכתבות במסרון של המנהל שלא הופיע למתן עדות.
12. טוען ב"כ התובעת כי יש בכך לפגוע בזכותו משהמנהל לא נחקר ולא נתנה לו הזדמנות לברר את עניין המסרון.
13. אין צורך בתגובת הנתבעת 2 לבקשה זו.שכן צירוף ראיה בסיכומים, אינה מותרת ויש להוציא את נספח 2 לסיכומים- המסרון, ממנו. הוא לא ילקח בחשבון כלל בפסק הדין.נ/1 ו-נ/2 הוגשו כדין וייותרו בהליך.
14. באשר למחיקת סעיפי הסיכומים של הנתבעת 2 בדקתי ומצאתי כי סעיפים 42,43,44, 45 הם הרלוונטים לנספח 2, ואף שמחיקת סעיפים מסיכומים חריגה היא, בנסיבות אלה של הוספת מסמך לסיכומים יש למחוק את הסעיפים המתייחסים אליו ישירות. סעיפים אלו ימחקו.
15. אף נוכח הוספת המסמך, היה מקום להשית הוצאות מועטות על הנתבעת 2, אף אלו ילקחו בחשבון בסופו של ההליך.

ניתנה היום, כ"ז ניסן תשע"ח, 12 אפריל 2018, בהעדר הצדדים.

