|  |  |  |
| --- | --- | --- |
| **בפני** | **כבוד השופטת עדי אייזדורפר** | |
| **מערער** | | **דורון דוד גבאי ע"י עוה"ד דן מיארה** |
| **נגד** | | |
| **משיב** | | **בנק לאומי לישראל בע"מ סניף 662** |
| **החלטה** | | |

**הבקשה לסעד זמני**

לפניי בקשה בהתאם לסעיף 10א לחוק שיקים ללא כיסוי, התשמ"א – 1981 (להלן: "**החוק**").

לאחר עיון בבקשה ובנספחיה, ומאחר שהשהייה הכרוכה בדיון בבקשה בדרך הרגילה עשויה לגרום נזק למבקש, אני מחליטה, בהתאם להוראות תקנה 8 של תקנות שיקים ללא כיסוי (סדרי דין), תשמ"ב – 1981, במעמד צד אחד, להיעתר לבקשה וליתן סעד זמני שימנע את תחילת ההגבלה, בהתאם להוראות סעיף 10א לחוק.

תחילת תוקפו של הצו תהא עם הפקדתם של 240 ₪ כפיקדון לתשלום הוצאות המשפט וכן הפקדתה של התחייבות עצמית של המבקש ללא הגבלת סכום לפיצוי מי שאליו מופנה הצו, בגין כל נזק שיגרם לו על ידי הצו, אם תיפסק התובענה או יפקע צו זה מסיבה אחרת.

ככל שלא יופקדו הפיקדון וההתחייבות כאמור יפקע תוקפו של הצו.

העתק הצו, הבקשה והערעור, לרבות המסמכים המצורפים אליהם והעתק ההתחייבות העצמית, יומצאו על ידי המערערת למשיבה, במסירה אישית, בתוך 3 ימים.

המשיבה רשאית לבקש ביטולו של הצו האמור, בתוך 30 ימים מיום שהומצא לו.

**הערעור**

**דיון בערעור יתקיים ביום 4.6.18 בשעה 9:30 בפני.**

תשובת המשיב תוגש לא יאוחר מיום 1.5.18. לתשובה יצורפו העתקים של מסמכים ושל כל ראיה אחרת שהמשיב מסתמך עליהם בתשובתו.

טענות עובדתיות בתשובה יתמכו בתצהיר ערוך כדין.

המזכירות תודיע לצדדים.

ניתנה היום, כ"ו ניסן תשע"ח, 11 אפריל 2018, בהעדר הצדדים.

