**לפני: כב' השופטת רחל גרוס**

|  |  |
| --- | --- |
| **המערער:** | **אלי קום, ת.ז.-024411613**  **ע"י ב"כ: עו"ד מיכאל לנג** |
| **-** | |
| **המשיב:** | **המוסד לביטוח לאומי**  **ע"י ב"כ: עו"ד מוהנד זייד** |

**פסק דין (מתוקן)**

1. הצדדים הגישו ביום 8.4.18 הודעה מוסכמת לתיק בית הדין. הנני מאשרת את ההודעה אשר הוגשה ונותנת לה תוקף של פסק דין.

2. בהתאם להסכמת הצדדים, עניינו של המערער יוחזר לוועדה הרפואית לעררים על מנת שתשקול עמדתה מחדש לעניין גובה הנכות (לעניין ההגבלה בתנועה) ובשים לב לקביעתה לפיה חלק מהנזק במקרה זה אינו כתוצאה מהפגיעה, תוך שתפעל בהתאם להנחיות כדלקמן- ככל שהוועדה סבורה כי המערער סבל מגופים חופשיים בברך טרם התאונה, תצביע הוועדה על תיעוד רפואי מפורש קודם לתאונה שתומך בקביעתה זו; כמו כן, ככל שהוועדה סבורה כי המערער סבל מהגבלה ביישור הברך טרם התאונה, תצביע הוועדה על נתונים מוכחים מתיקו הרפואי שתומכים בקביעה זו.

כמו כן, על הוועדה הרפואית לעררים להתייחס להערכת נכותו של ד"ר לובובסקי, כפי שהוצגה בפניה, התייחסות מנומקת.

המערער וב"כ יוזמנו לטעון טענותיו בפני הוועדה בעניינים הנ"ל.

החלטת הוועדה תהיה מפורטת ומנומקת.

3. אין צו להוצאות.

**ניתן היום, כ"ו ניסן תשע"ח, (11 אפריל 2018), בהעדר הצדדים ותישלח אליהם.**

