|  |  |  |
| --- | --- | --- |
| **לפני** | **כבוד השופטת אסתר נחליאלי חיאט** | |
| **תובע** | | **נסים דני זילברשלג** |
| **נגד** | | |
| **נתבעים** | | **1. גליל מימון 2. אריה מימון 3. חברת הום סטייט ייזום ובנייה בע"מ**  ע"י ב"כ עו"ד **מרדכי ויניצקי ואו אביגיל מנדל** |
|  | | |

|  |
| --- |
| **החלטה** |

בהמשך לדיון שהתקיים בפני אתמול, 9.4.18, אני מורה להגיש תצהירי עדות ראשית:

1. התובע יגיש תצהירי עדות ראשית עד ליום 15.8.18;

2. הנתבעים יגישו תצהירי עדות ראשית מטעמם עד ליום 1.12.18;

3. בעל דין המבקש לזמן עד שלא עלה בידו להגיש תצהיר מטעמו, יגיש במועד שנקבע להגשת תצהיריו בקשה לזימון עדים; הבקשה תהא מנומקת ונתמכת בתצהיר, ובה יפורט שם/שמות העד/ים, מה הסיבה לאי הגשת תצהיר מטעם אותו עד, מהם המאמצים ומה הנסיונות שעשה לקבל תצהיר מאותו עד, כן יבהיר את תמצית העדות המצופה ואת הרלוונטיות שלה.

4. כל צד יצרף לתצהיריו את **כל** המוצגים שבכוונתו להגיש באמצעות עדיו. תיק המוצגים יכלול את כל המסמכים שבעל הדין מבקש להסתמך עליהם, לרבות חוות דעת. לא תותר הגשת מסמכים שלא הוגשו במסגרת התצהירים (או במסגרת תיק המוצגים).

בעלי הדין יגישו לבית המשפט את תיק המוצגים **ידנית,** כדי שבידי בית המשפט יהיה עותק נייר מסומן **ומדוגל**.

אי הגשת תצהיר/ים לא תפטור את בעל הדין מהגשת תיק מוצגים, אם הוא מבקש להתבסס על המסמכים כראיות.

5. התצהירים ותיק המוצגים - יומצאו ישירות לצד שכנגד.

6. לא תתאפשר העדת עד שלא הגיש תצהיר או שלא קבל היתר מבית המשפט כאמור בסעיף 3 לעיל, ולא תתאפשר הצגת מוצג/מסמך שלא נכלל בתיק המוצגים, אלא ברשות בית המשפט.

7. ככל שלא תהיה התנגדות של הצד שכנגד ייחשבו המסמכים/מוצגים שהוגשו לתיק המוצגים קבילים על תנאי. על התנגדות, ככל שתהיה, יש להודיע עובר לקד"מ המסכם. ככל שצד יתנגד להגשת מסמך שלא על ידי עורכו, יודיע על כך לצד שכנגד תוך 14 ימים מיום קבלת התצהירים ו/או המוצגים, שאם לא כן יראוהו כמסכים להגשת המסמך; בכל מקרה אין הגשת המסמך מהווה ראייה לתוכנו.

לא תתאפשר התנגדות להגשת מסמכים בדרך אחרת, ולא תתאפשר התנגדות להגשת מסמכים לאחר המועד שנקבע לעיל.

8. קדם משפט מסכם יתקיים ב**יום 6.1.19 בשעה 08:30.**

ניתנה היום, כ"ה ניסן תשע"ח, 10 אפריל 2018, בהעדר הצדדים.

