|  |  |  |
| --- | --- | --- |
| **בפני** | **כב' השופט יהושע רטנר** | |
| **מבקשים** | | **1. שלמה מקמל ת.ז. 053913877**  **2. תקווה מקמל ת.ז. 056063084** |
| **נגד** | | |
| **משיבים** | | **1. יעקב גלבוע בניה ויזמות בע"מ**  **2. חברת החשמל לישראל בעמ** |

|  |
| --- |
| **החלטה** |

1. לאחר עיון בבקשה על מסמכיה, ובתצהיר המבקשים, ונוכח הנסיבות כמצוין בבקשה, הנני נעתר לבקשה וניתן בזה צו עשה זמני, כמבוקש, המורה למשיבים לחדש את אספקת זרם החשמל בבית המבקשים ברח' הסחלב 23/2 בטירת הכרמל הידוע כגוש 10717 חלקה 73 (להלן: הדירה) וזאת עד לקיום דיון בבקשה, או עד למתן החלטה אחרת בהליך זה או בהליך העיקרי.

2. על המבקשים להגיש כתב תביעה לתיק ביהמ"ש תוך 7 ימים מהיום ובהתאם לתקנות סדר הדין האזרחי, התשמ"ד – 1984.

3. על המבקשים להפקיד ערבות עצמית ללא הגבלת סכום, לפיצוי המשיבים, במקרה ותביעתם או בקשתם תדחה.

4. לאור החלטות שניתנו בתיק 6133-01-18 (שנסיבותיו דומות) ע"י כב' ס. הנשיא הש' אלה מירז ביום 26.1.18, ובהמשך ע"י כב' הש' הבכירה כאמלה ג'דעון בימים 6.2.18 ו-3.4.18 אני נותן את ההוראות הבאות:

א. חברת החשמל תדאג להזין את מערכות המחשוב אצלה בהערה בדבר סוג החיבור שלפיו מחוברת הדירה נשוא הבקשה לחברת החשמל.

ב. חברת החשמל תדאג לעדכן את רשות מכבי האש בדבר סוג החיבור המדובר בהקדם האפשרי.


ג. המבקשים ידאגו להציב שלט בגודל A4, שיהיה קבוע ויציב, עשוי אלומיניום או פלסטיק קשיח ולהציב אותו ליד ריכוז המונים היכן שנמצאים מוני חברת החשמל.

בשלט הזה יכתב **"זהירות הזנות לדירות משירותי בית".**

ד. המבקשים ומשיבה מס' 1 יפעלו בשקידה הראויה על מנת לקבל את טופס 4 לדירה הנדונה בהקדם האפשרי.

5. **אני קובע דיון במעמד הצדדים ליום 15.4.18 שעה: 09:00. המבקשים ימסרו העתק החלטה זו והבקשה על נספחיה למשיבים באופן מיידי עוד היום.**

ניתנה היום, כ"ז ניסן תשע"ח, 12 אפריל 2018



צ.