**לפני:**

**כב' השופטת אורית יעקבס**

|  |  |
| --- | --- |
| **התובעת:** | **אלונה סרולביץ**  **ע"י ב"כ עו"ד מריה בורשטיין**  **מטעם הלשכה לסיוע משפטי** |
| **-** | |
| **הנתבע:** | **המוסד לביטוח לאומי**  **ע"י ב"כ עו"ד אברהים מסארווה** |

**החלטה**

**1.** בהתאםלהחלטה שניתנה קודם לכן, היום, להלן שאלות ההבהרה עליהן מתבקש להשיב, כבוד המומחה שמונה על ידי ביה"ד - ***ד"ר זילברמן בנימין*** (להלן:"**המומחה**"):

**1**. האם אי כושר עבודה מתאים להוראות החוק כפי שצוטט במכתב הפנייה אליך למתן חוות דעת מיום 27.12.17 ? כלומר האם מתקיימים שני התנאים קרי:"**נובע מן ההריון**" ו"**מסכן את האישה או את עוברה**"?

**לענין הריטלין:**

**2.** האם כבוד המומחה מסכים לכך כי מעבר לשבוע 13 מדובר במועד שלקראת סוף התקופה הטרטוגנית ולכן איננו עוד שיקול להפסקת התרופה מהסיבה לחשש למומים מולדים ומעת זו ניתן היה לחדש את התרופה לפחות בהיבט זה?

**3**. בחוות דעתך ציינת כי הריטלין שייך לקבוצה C בהיבט הטרטוגני. האם אתה מסכים שעקב אופי ההגדרות רוב התרופות הנמצאות בשימוש, ובכלל זה בהיריון, שייכות לקבוצה זו (למשל, ניפדיפין שהיא התרופה הראשית לעצירת צירים מוקדמים)?

**4**. האם נכון ששיטת סיווג זו של התרופות לפי אותיות A-D ו- X בוטלה זה מכבר עקב הבעיות שבהגדרות?

**5.** בחוות דעתך ציינת שהפסקת התרופה חייבה גם את הפסקת העבודה, וזאת רק לפי הכרתה של הרופאה - הגורם המקצועי הנירולוגי, את האישה, ולא לפי הספרות, על כן, האם אתה מסכים שהייתה זו אך השערה ללא הוכחה? האם "הסיכון" היה בחוסר התפקוד שאולי היה צפוי אך לא בהיבט של סכנה בריאותית ממשית לאם/עובר?

**באשר לכאבי הגב:**

**6.** מצ"ב לעיונך ההנחיה הקלינית של המוסד לאישור גמלת שמירת היריון וכאבי גב אשר גובשה בהתייעצות עם מומחים לע"ש - ככל שלדעתך, קביעתך תואמת הנחיה זו, אנא הסבר וככל שאינה תואמת - אנא הפנה לספרות הרפואית על המסוכנות לאם ולעובר.

**7.** האם היה בבדיקות האורותופדיות ממצאים של קיפוח נוירולוגי? האם סביר שבחשד לכאב רדיקולרי האורתופד לא יציין בזאת באבחנתו?

**2.** כבוד המומחה מתבקש לעשות מאמץ ולהשיב על שאלות ההבהרה, בתוך 30 יום מיום שיקבל החלטה זו.

**3.** מזכירות ביה"ד מתבקשת לדאוג לכך שבידי המומחה יהיה גם העתק מהחלטת מינויו, גם התקליטור עם החומר הרפואי של התובעת וגם ההנחיה הקלינית עליה נשאל המומחה, בשאלת הבהרה מס' 6 (מדובר במסמך שצורף לתגובת הנתבע).

**ניתנה היום, כ"ו ניסן תשע"ח, (11 אפריל 2018), בהעדר הצדדים.**

|  |
| --- |
|  |
| **יעקבס אורית, שופטת** |